Otvoreni Parlament | BILTEN "PARLAMENT POD LUPOM" / 11. BROJ, januar - februar 2020.\nBILTEN "PARLAMENT POD LUPOM" / 11. BROJ, JANUAR - FEBRUAR 2020.\nŠta je obeležilo parlament tokom prva dva meseca 2020. godine?\nBurna zimska sezona u parlamentu je završena. Rad u skupštini obeležen je nizom nesvakidašnjih dešavanja - od usvajanja izbornih zakona do žustre rasprave poslanika sa ministarkom.\nIntenzivniji rad u januaru iznenađujuć je u ovo doba parlamentarne godine. U plenumu Narodne skupštine poslanici su radili 10 dana, što je znatno više nego prethodnih godina. Poređenja radi, u prve dve godine saziva nije zabeležena plenumska aktivnost u ovom periodu, dok su prošle 2019. godine, poslanici radili svega jedan dan u januaru.\nTokom januarskih sednica mogli smo da čujemo ponovljene brojne kritike na račun dela opozicije koja je najavila bojkot predstojećih izbora, kao i javnih ličnosti čiji se nastupi ne sviđaju aktuelnoj vlasti. Bilo je reči i o predizbornim sumnjama, ali ipak najveću pažnju javnosti privukao je incident između ministarke građevinarstva, saobraćaja i infrastrukture Zorane Mihajlović i poslanika Srpske radikalne stranke. Vidljivo je da su obračuni u parlamentu postali učestaliji poslednjih meseci. Ponašanja poslanika poput nezapamćene razmene uvreda između poslanika Srpske radikalne stranke i ministarke Mihajlović, otimanja transparenata predstavicama ministarstva ili skandala kada je Milorad Mirčić otpakovao i pred svima pokazao donji deo ženskog veša značajno utiče na poverenje građana u najviše zakonodavno telo. Ovaj incident istovremeno je ponovo potvrdio neophodnost usvajanja Etičkog kodeksa.\nPoslanici su prvi put ove godine, 30. januara, imali priliku da iskoriste institut poslaničkih pitanja. Sedam poslanika uputilo je usmena pitanja, dok je od devet prisutnih članova Vlade, sedam odgovaralo na postavljena pitanja. Bilo je reči o aktuelnom koronavirusu, ulaganjima u poljoprivredu, pomoći porodicama sa decom, evropskoj perspektivi i digitalizaciji škola.\nU Skupštini se ovog prestupnog, predizbornog februara, radilo intenzivnije nego inače. Naime od ukupno 20 radnih dana, poslanici su zasedali čak 17, organizovano je sedam vanrednih sednica, plus jedna poslednjeg četvrtka u mesecu kada su premijerka i ministri odgovarali na pitanja poslanika. Razmotreno je ukupno 60 tačaka dnevnog reda među kojima su i veoma važni i dugo očekivani zakoni. Organizovana su i dva javna slušanja, nekoliko bilateralnih susreta sa inostranim kolegama, a poslanici su se svakodnevno obraćali javnosti i na konferencijama za novinare.\nFebruar u parlamentu obeležilo je i usvajanje izmena Zakona o izboru narodnih poslanika i Zakona o lokalnim izborima. Dugoročno najvažnija među njima je odluka da će političkim partijama za ulazak u parlament biti potrebno tri odsto glasova, umesto dosadašnjih pet. Iako se na prvi pogled ne čini da je ta izmena suštinski značajna za građane, upravo će izmena cenzusa doneti neki potpuno drugačiji sastav Skupštine posle opštih izbora u 2020. godini, a pred sledećim skupštinskim sazivom naći će se, kako je najavljeno, brojne važne odluke koje ovaj saziv nije uspeo da završi.\nVladajuća većina obrazložila je predlog za smanjenje izbornog cenzusa, kao želju da pruži priliku što većem broju političkih opcija da ima svoje predstavnike u parlamentu, i time doprinese većoj reprezentativnosti i demokratičnosti najvišeg zakonodavnog tela. Sa druge strane, opozicija, a naročito deo opozicije koji bojkotuje rad Skupštine, uverena je da ovaj potez predstavlja manevar vlasti koja će nižim cenzusom omogućiti manjim strankama da izađe na izbore, eventualno pređe cenzus i tako obezbedi legitimitet novom skupštinskom sazivu.\nNevladin sektor najčešće je zamerao što se ovako krupne izmene donose u izbornoj godini jer je to suprotno primerima dobre evropske izborne prakse, iako je nesporno da nema izričite zakonske zabrane da se izborni zakoni menjaju nekoliko meseci pred izbore. Predstavnici organizacija civilnog društva koji su učestvovali u dijalogu vladajuće većine i opozicije u drugoj polovini prošle godine, istakli su i da ovaj predlog nije bio deo predloga razmatranih u okviru dijaloga.\nJoš jedna važna promena kad je reč o izborima je da će se na izbornim listama sada naći najmanje 40 odsto žena, odnosno na svakih pet predložnih kandidata najmanje dve moraju biti žene. Istorijski značaj ove odluke ogleda se i u tome što je vladajuća većina izmene zakona usvojila na predlog opozicione poslanice Gordane Čomić, kao i u tome što je Čomić prekršila jednogodišnji bojkot mimo preporuke svoje Demokratske stranke.\nU februaru je donet zakon o ispitivanju porekla imovine, dugo najavljivan i očekivan, koji nije naišao na opšte odobravanje. Obrazlažući predlog zakona, ministar Nebojša Stefanović istakao je da će svaki građanin koji u tri godine stekne 150 hiljada evra ili više, a nema načina da dokaže kako ih je stekao, doći pod udar ovog zakona i da zaštićenih neće biti. Opozicija je zamerila što se zakon odnosi samo na fizička lica, pa ako neko ne poseduje ništa a njegova firma ima desetine nekretnina, ili ima imovinu u inostranstvu, ovaj zakon mu ne može nauditi.\nPoslanici opozicije koji učestvuju u radu Skupštine, u ovom slučaju najčešće poslanici Srpske radikalne stranke, ocenili su da je zakon o ispitivanju porekla imovine kao predizborni trik od kojeg nikada neće biti efekata. Poslanici SRS slično su okarakterisatli i predlog Zakona o nestalim bebama. Iako je sličnih komisija već bilo, poslanici SRS istakli sui da ne veruju u stvarnu nameru vlasti da nastavi davno započete istrage, već da se ovom temom bavi pred izbore kako bi dokazala evropskim institucijama da poštuje njihove preporuke. Vlast sa druge strane ističe da je ovakav zakon najbolje što trenutno može da ponudi, s obzirom na to da su se potencijalne krađe beba desile i pre 30 ili 40 godina, da su mnogi akteri eventualnog kriminala odavno mrtvi.\nBilten 11 SR.pdf\nPoslednji put ažurirano: 10.04.2020, 10:13


Sud u Hagu za RSE: Lažna vijest da je umro Ratko Mladić\nRatko Mladić nije preminuo, ta vijest nije tačna, izjavila je za Radio Slobodna Evropa (RSE) Helena Eggleston, portparolka Međunarodnog rezidualnog mehanizma za krivične sudove u Hagu.\n"Povodom vijesti koje su plasirane na navodnom profilu zamjenice predsjedavajućeg Vijeća ministara i ministrice vanjskih poslova BiH, Bisere Turković, na društvenoj mreži Twitter, Ministarstvo obavještava javnost da je riječ o lažnom profilu koji nije kreirala ministrica Turković pa time vijesti koje su plasirane putem tog profila ne predstavljaju, na bilo koji način, stavove, mišljenja ili informacije koje bi se mogle pripisati Biseri Turković", navodi se u saopćenju MVP BiH.\nU martu rasprava o žalbama na presudu Ratku Mladiću\nRatka Mladića, bivšeg komandanta Vojske Republike Srpske (VRS), Haški tribunal je 22. novembra 2017. prvostepeno osudio na doživotni zatvor.\nTribunal je Mladića tada proglasio krivim za genocid u Srebrenici, progon Bošnjaka i Hrvata širom BiH, terorisanje stanovništva Sarajeva dugotrajnim granatiranjem i snajperisanjem i uzimanje pripadnika UNPROFOR-a za taoce, 1992-95.\nUsmena rasprava o žalbama odbrane i tužilaštva na prvostepenu presudu Ratku Mladiću biće pred Međunarodnim sudom u Hagu 17. i 18. marta, saopštio je taj sud.\nPrvu optužnicu za genocid u Srebrenici, Haški tribunal je protiv Mladića podigao u novembru 1995. godine.


Režim hoće Srbiji da podvali tektonske ustavne promene bez rasprave\nPredlog zakona o referendumu i narodnoj inicijativi je stigao u skupštinsku proceduru bez adekvatne javne rasprave, a vlast odmah po usvajanju namerava da predloži izmene ustava. Ovakav način izmene ustava bi Aleksandru Vučiću mogao da posluži da u bliskoj budućnosti poveća mogući broj svojih mandata na mestu predsednika Srbije, ali i manipulacije sa štetnim projektima poput Rio Tinta. Osim toga, stručna javnost upozorava da će referendumi po ovakvim rešenjima olakšati zloupotrebu vlasti na raznim frontovima.\nNa konferenciji su govorile: Violeta Beširević, redovna profesorka ustavnog prava Univerziteta Union, članica CEPRIS-a, Jelena Jerinić, redovna profesorka Univerziteta Union, članica Pravnog tima Ne davimo Beograd, Biljana Đorđević, docentkinja Fakulteta političkih nauka, članica Malog veća Ne davimo Beograd\nPokret Ne davimo Beograd široj javnosti predstavlja moguće pogubne posledicePredloga zakona o referendumu i narodnoj inicijativi. Na jučerašnjoj konferenciji za štampu je istaknuto da vlast namerava da ukine cenzus od 50 odsto izašlih, tako da ne bi morala da objašnjava biračkom telu suštinu izmene ustava, a kasnije i drugih pitanja na referendumima, jer onda nema potrebe da ih motiviše da glasaju.\nJoš jedan element otuđivanja politike od ljudi su predloženi visoki troškovi za overu potpisa za referendume na lokalnom, pokrajinskom ili državnom nivou. Ovakav zakon treba da podstiče, a ne da sputava učešće u političkom životu, koje je jedan od glavnih principa na kojima počiva program pokreta Ne davimo Beograd.\nGovornice na konferenciji za medije su podvukle da su u autokratiji kakva je u Srbiji, bez postojanja uslova za slobodne i poštene izbore, uslovi za održavanje referenduma jednako loši ako ne i gori.\nOsim toga, mnoge važne preporuke Venecijanske komisije su ignorisane, na primer da se prvi referendum sprovede najmanje godinu dana po izmeni zakona, a ovde će se po svoj prilici to desiti u roku od par meseci, i to pred opšte i beogradske izbore.\nZakon o referendumu i narodnoj inicijativi je model za dalje zloupotrebe\nČlanica Malog veća pokreta Ne davimo Beograd Biljana Đorđević navela je da je donošenje zakona bez javne rasprave, uz njegovo stupanje na snagu dan nakon objavljivanja i najavu raspisivanja ustavnog referenduma nekoliko dana kasnije, pokazna vežba kako će režim na čelu sa Aleksandrom Vučićem dalje menjati uređenje vlasti.\n“Imamo razloga da verujemo da će ne samo nadolazeće promene u oblasti pravosuđa, kojima se izvršna i zakonodavna vlast ne odriče direktnog političkog uticaja na izbor sudija i tužilaca, već i neke naredne ustavne promene, ići u smeru demontaže čak i ovakve, fasadne ustavne demokratije”, izjavila je i upozorila da bi navedenim putem aktuelni predsednik mogao da obezbedi povećanje broja mandata na toj funkciji. Promenama ustava su se na sličan način poslužili premijer Mađarske Viktor Orban i predsednik Turske Redžep Tajip Erdogan, podsetila je Đorđević, koja je docentkinja Fakulteta političkih nauka, i nazvala to autokratskim legalizmom.\nOna je pozvala vlasti da sprovede istinsku javnu raspravu o predlogu zakona. “Ukoliko to ne uradi, postaće jasno da nas čekaju tektonske ustavne promene koje će režim pokušati da podvali građanima”, kaže Biljana Đorđević.\nNe treba potcenjivati moć odlaganja\nU predlogu zakona stoji da on stupa na snagu jedan dan nakon objavljivanja, što je u suprotnosti sa ustavom, koji predviđa osam dana, a samo izuzetno ranije ako postoje naročito opravdani razlozi. “Naročito opravdan razlog nije – nismo upeli da uradimo 15 godina, pa nam sad posebno znači tih 8 dana’’, podsetila je Jelena Jerinić, redovna profesorka Pravnog fakulteta Univerziteta Union i članica pravnog tima pokreta Ne davimo Beograd.\nUnapređenja postoje, ali su ovim predlogom učinjeni i koraci unazad, zbog čega ovaj zakon neće podstaći širu primenu narodne inicijative, posebno na lokalnom nivou, izjavila je.\nSrbija i Mađarska su primeri kako populistički režimi s dvotrećinskom podrškom u parlamentu koriste demokratske mehanizme za podrivanje demokratije, po rečima Violete Beširević, redovne profesorke ustavnog prava na Pravnom fakultetu Univerziteta Union i članice Centra za pravosudna istraživanja – Cepris.\nOna je podvukla da je važeći Zakon o referendumu iz 1994. godine i da ga je trebalo uskladiti s ustavom iz 2006. čim je stupio na snagu. Umesto toga se čekalo 15 godina, da bi ga vlast sada ekspresno progurala, dodala je Beširević.\n“Ne treba potcenjivati moć odlaganja donošenja zakona ili sudskih odluka, na primer, što Ustavni sud Srbije često radi u politički osetljivim situacijama. Poigravanje sa vremenom usvajanja zakona je jedna od taktika vladajućeg režima. Proticanje vremena omogućava status kvo”, navela je.\nPogledajte ceo tok konferencije za medije na linku.


Predsjednik Privredne komore: Ne može doći do nestašice namirnica i rasta cijena :: Ekonomija\nPredsjednik Privredne komore Crne Gore Vlastimir Golubović tvrdi da ne može doći do nestašice osnovnih životnih namirnica i eventualnih problema sa snabdijevanjem hrane na domaćem tržištu. Golubović za TVCG kaže da zaliha ima barem za šest mjeseci, a da cijene neće rasti.\n"PKCG i Ministarstvo ekonomije već mjesec dana prate na dnevnom nivou snabdjevenost tržišta osnovnom robom i mogu da kažem da smo položili test da je snabdjevenost naših objekata bolja nego bilo gdje u regionu, čak i u Evropi", kazao je on u Jutarnjem programu TVCG.\n"Svi naši distributeri, sve naše prodavnice imaju toliko zaliha robe, brašna, ulja, šećera. Sve je na zalihama. U kontinuitetu dolazi roba, tržište je profunkcionisalo", kazao je Golubović i podsjetio da je u Srbiji mjera za izvoz osnovnih namirnica ukinuta.\n"Tako da sa tog tržišta dolazi roba, a trgovci su otvorili vrata i za nova tržišta", kaže predsjednik PKCG.\n"Apelovali smo na potrošače da ne povećavaju cijene i neće doći do promjena cijena", kazao je on.\n"Prvi sektor na koji se odrazila pandemija virusa jeste sektor turizma. Već imamo zatvorene hotele, ugostiteljske radnje. Turističke agencije su maltene paralisale svoj rad, otkazivanje dolazaka gostiju individualnih, grupnih, ekskurzija, tako da je izvjesno da je sve do sredine juna otkazano", kaže Golubović.\n"Ono što je najizraženije je problem likvidnosti tih preduzeća. Nemogućnost isplate zarada i nemogućnost plaćanja već dospjelih obaveza", kaže on.\nTivat: Volonteri pružili podršku za više od 250 korisnika\nUči doma: Od danas sadržaji dostupni na mobilnoj aplikaciji\nRuski ekonomsta, Egor Gajdar, je jednom rekao da bi ekonomija funkcionisala potrebne su decenije izgradnje trzista, zakona i institucija. Da bi hrana nestala iz radnji potrebna su dva energicna idiota i nedjelja dana.\nNevjerovatno da nijeste upoznati kako su cijene znazno porasle, posebno voca.


Tigar ostvario rekordnu proizvodnju u poslednjih godinu dana - Pirot Plus Online\nTigar ostvario rekordnu proizvodnju u poslednjih godinu dana\n10. maj 2013. 20:56 Privreda Pirot Plus Online\nUpošljenost proizvodnih kapaciteta u kompaniji Tigar ad svakodnevno se povećava, kaže u izjavi za Potral Plusonline Ljubiša Nestorović, predsednik granskog Odbora hemije i nemetala Saveza samostalnih sindikata Srbije. Prema njegovim rečima u aprilu je ostvaren rekorni nivo proizvodnje u poslednjih godinu dana\n- Još jedna dobra stvar je da je ta proizvodnja, posle niza godina, finansirana iz tekućih sredstava bez kreditnih aranžmana. Sukcesivno se obezbedjuju i sirovine za povećanje proizvodnje, koja je već uzela maha, kaže Nestorović.\nJedan od najvećih problema sa kojima se trenutno kompanija, na čelu sa novim rukovodstvom suočava, jeste vraćanje dugova koji su napravljeni u prethodnom periodu\n- Dugovi moraju da se vrate, i sada se ne treba postavljati pitanje ko ih je napravi i zašto. To dodatno otežava situaciju, jer uz potrebu da se obezbede sredstva za nastavak proizvodnje, iz sopstvne akumulacije moraju da se namiruju i dugovanja, koja nisu mala. Gospodin Djenadić to za sada radi veoma dobro, naravno potpomognut Ministarstvom finansija. U toku su pregovori sa poslovnim bankama oko reprograma ovih dugova iz prethodnog perioda, kaže Nestorović\nDo jeseni će prema očekivanjima, ali i prema najavama biti rešeno još jedno goruće pritanje, a to je isplata zaostalih zarada\n- Jedan deo zarada isplaćen je radnicima krajem aprila, a uskoro će biti isplaćen i drugi deo. Ono što je dogovoreno je da se do kraja avgusta sukcesivno uz redovnu, isplate i sve zaostale zarade, kako bi se obezbedio kontinuitet. I ne samo zarade već i sve ono što je predvidjeno kolekivnim ugovorom, a to je topli obrok, prevoz, regres, kaže Nestorović


Opozicija predala Skupštini inicijativu za smjenu Vlade » Javni Servis\n29 Novembra, 2021 2 Decembra, 2021 madmin161Leave a Comment on Opozicija predala Skupštini inicijativu za smjenu Vlade\nPoslanici opozicije predali su u skupštinsku proceduru inicijativu za glasanje o nepovjerenju Vladi Crne Gore.\n„Kao što je i najavljeno 40 poslanika opozicije predalo je u skupštinsku proceduru Prijedlog da se glasa o nepovjerenju 42. Vladi Crne Gore.\nOčekujemo podršku ubjedljive većine poslanika” – napisao je predśednik Socijaldemokratske partije Raško Konjević na Twitter-u.\n„Crna Gora je pod rukovodstvom aktuelne Vlade dovedena u najveću političku i institucionalnu krizu od uvođenja višepartijskog sistema. Obim i karakter te krize svakako upućuju na činjenicu da se radi o stanju političkog i institucionalnog sistema gotovo bez presedana u savremenim reprezentativnim demokratijama.\nPredśednik Vlade i Vlada su odavno izgubili legitimitet u Parlamentu budući da Vlada nema većinsku podršku što je u javnosti više puta saopšteno od strane većeg broja poslanika.\nTeške optužbe iz redova dijela parlametnarne većine usmjerene prema premijeru i njemu najbližim ministrima vezano za visoku korupciju i organizovani kriminal gotovo su svakodnevna pojava u političkom životu.\nParlament je zbog takvog stanja Vlade bez legitimiteta i podršle parlamentarne većine više mjeseci bio blokiran, a njegov rad isključivo zavisi od partikularnih partijskih interesa umjesto da služi javnom i državnom interesu stvaranja legislativnih uslova za sprovođenje neophodnih reformi” – navodi se u Prijedlogu da se glasa nepovjerenje Vladi.\nTagged Opozicija Raško Konjević Skupština Crne Gore Vlada Crne Gore


Energetska efikasnost i korišćenje obnovljivih izvora energije - Konferencije - BIG\nPočetna Konferencije Energetska efikasnost i korišćenje obnovljivih izvora energije\n- Jedna od najdelotvornijih mera koju bi Srbija mogla da preduzme je da usvoji merni sistem za izračunavanje računa za struju po kom bi građani plaćali onoliko koliko stvarno potroše, nezavisno od veličine njihovog stambenog prostora. Sve dok se potrošačima ne naplaćuje tačno onoliko koliko su zaista potrošili, neće biti podsticaja za štednju energije. Neće biti podsticaja ni za promenu ponašanja, a ni za investicije u poboljšanu izolaciju ili štedljive pumpe, termostate, prozore, itd. Zašto bi iko razmišljao u tom pravcu ako je rezultat isti: plaćate račune za struju koju je vaš komšija potrošio – ili grejanje za ptice?\nGovoreći o saradnji Evropske unije i Srbije u sektoru energetike, Adriano Martins je istakao da je EU do sada donirala oko 2,5 mlrd EUR srpskom energetskom sektoru.\nKrendal, predstavnik firme "Continental Wind Partners" (CWP) koja je u procesu razvoja vetroparka u opštini Kovin i koja ima veliko iskustvo u izgradnji vetroparkova u Rumuniji, Bugarskoj, Poljskoj, ali i Australiji, pohvalio je Srbiju koja je jedina u regionu definisala otkupnu cenu u evrima, što daje sigurnost investitorima, ali i dalje nije uračunala inflatorne rizike u ovu cenu, što je potrebno uraditi u budućnosti. Krendal, kao jedan od članova Srpskog udruženja za energiju vetra (SEWEA), pozvao je predstavnike Vlade u EU da rade zajedno sa investitorima kako bi se oni u Srbiji osećali bezbedno i ulozili u izgradnju svojih projekata.\nDobri primeri iz Danske\nAmbasadorka Danske Mette Kjuel Nielsen je navela primer da su uz male mere štednje kao što su zamena sijalica ili isključivanje svetla, uspeli da za 10 meseci račun za struju u ambasadi smanje za 30%.\n- Instalirani su novi termostati, stari kotlovi zamenjeni modernim gasnim - navela je ona.\nU Danskoj smo, rekla je ona, počeli da razmišljamo o energetskoj efikasnosti pre 35 godina. Od 1980. danska privreda je porasla 70% dok je potrošnja energije ostala nepromenjena. Potrošnja energije u domaćinstvima je danas niža u poređenju sa 1973.\nTržišne cene energenata su jedan od uslova za energetsku efikasnost. Osim toga neophodno je da se energija, posebno za grejanje, plaća po utrošku, što bi doprinelo velikim uštedama, ocenjeno je juče na skupu o energetskoj efikasnost i korišćenju obnovljivih izvora energije, koji je "Business info Group" organizovala u Beogradu. Otvarajući skup, ministar za infrastrukturu i energetiku Srbije Milutin Mrkonjić je naglasio da su energetika i rudarstvo prioritetne grane za razvoj u Srbiji.\nšef Stalne kancelarije Japanske agencije za međunarodnu saradnju (JICA) za Balkan\npomoćnik ministra za infrastrukturu i energetiku Republike Srbije\npredsednik Upravnog odbora Continental Wind Partners\ndirektor Regionalnog evro centra za energetsku efikasnost Kragujevac\nDoc. dr Jovan Petrović\ndirektor Pokrajinskog centra za energetsku efikasnost Novi Sad\ndirektor Agencije za energetiku Republike Makedonije\nregionalni menadžer AB Energy Srbija\nviši savetnik Kancelarije Evropske banke za obnovu i razvoj\nPrvi EEE Biznis Forum Milun Babic - 8204 KB\nMilos Banjac Prvi EEE Buisines Info Group Forum 2011 Banjac - 7324 KB\nDragoslav Sumarac KONACNO EE U Zgradarstvu Srbije DragoslavSumarac - 1876 KB\nZoran Lazic AB Prezentacija - 1752 KB\nBojan Kovacic Biznis Info Grupa Konferencija 051211 Bojan Kovacic - 1169 KB\nMilan Popovic EE Financing PPT - 206 KB\nLazar Gecevski Prezentacija Belgrad English - 241 KB\nMark Crandall SEWEA Presentation EE And RES Conference 5 Dec 2011 MWC - 241 KB\nLazar Gecevski Prezentacija Belgrad 05.12.2011 - 242 KB\nIan Brown WeBSEDFF Presentation 08 09 11 Serbian V1 - 412 KB


Promena trasa linija gradskog prevoza 16, 23 i 25 - Info 24\nPromena trasa linija gradskog prevoza 16, 23 i 25\nRadovi na vodovodnoj mreži u Ulici Marijane Gregoran, na delu od broja 30 do Ulice husinskih rudara, prouzrokovaće od 10. juna do 1. septembra promenu režim rada linija autobusa 16, 23 i 25, saopšteno je iz Sekretarijata za javni prevoz.\nPromene rada linija odvijaće se u dve faze, te će faza 1 podrazumevati radove na desnoj strani kolovoza, na delu od broja 30 do raskrsnice sa Juhorskom ulicom, u dužini od 435,51 metar. Tokom izvođenja radova, u prvoj fazi predviđeno je zatvaranje desne saobraćajne strane od 10. juna do 20. jula.\nU fazi dva na desnoj strani kolovoza, na delu od raskrsnice sa Juhorskom ulicom do Husinskih rudara, u dužini od 459,74 metra, predviđeno je zatvaranje desne saobraćajne strane od 21. jula do 1. septembra.\nTokom izvođenja radova u obe faze, linije javnog prevoza 16, 23 i 25, u smeru ka terminusu „Karaburma 2”, saobraćaće trasom Višnjička – Mirijevski bulevar – Marijane Gregoran – Salvadora Aljendea i dalje redovnom trasom, dok u suprotnom smeru neće doći do promene trase linija.\nVozila sa navedenih linija će na izmenjenom delu trase koristiti postojeća stajališta i novouspostavljeno stajalište „Salvadora Aljendea 1” u Ulici Salvadora Aljendea.\nStajalište „Vojvode Micka Krstića” se privremeno ukida i autobusi će koristiti stajalište „Vojvode Micka Krstića” nakon raskrsnice sa Ulicom vojvode Micka, objedinjeno sa linijama 202, 25P, 32, 32E, 35, 35L i 74.\nSNS o „malverzacijama“ Dragana Đilasa


Rakić: Pobeda srpske liste, pobeda srpskog naroda | Radio Kosovska Mitrovica\n19. May, 2019 21:11 |\n“Proglašavam pobedu Srpske liste, pobedu srpskog naroda” počeo je obraćanje posle zatvaranja biračkih mesta i proglašenja pobede Goran Rakić kandidat Srpske liste za gradonačelnika Severne Mitrovice na vanrednim izborima.\n“Nije uspeo bojkot opozicije uz pomoć nekih kvazi satelita ovde na terenu. Srpska lista je osvojila osvojivši preko 90 posto glasova u sve četiri opštine na severu. Prema nezvaničnim podacima , ukupno na u sve četiri opštine Srpska lista je osvojila 94,24 posto glasova .U Severnoj Mitrovici je taj procenat 90,18 %, što znači da je u odnosu na prošle izbore 2017. godinu 1765 glasova više.\n“Nije uspeo poziv na bojkot opozicije koji je želeo da srpski narod da nas gurne u ruke Prištine i da nas ostavi ovde na cedilu. Hvala državi Srbiji, Marku Đuriću, Aleksandru Vučiću, Vladi Republike Srbije na apelu jer su oni pozvali srpski narod na jedinstvo, a Srbi na Kosovu i Metohiji su poslušali apel i pokazali veliku odgovornost i u velikom broju masovno izašli na ove izbore i svoj glas dali za svoju državu, za svoju porodicu i svoju decu,rekao je Rakić.\nOva radost i zadovoljstvo na licima građana i Kosovske Mitrovice i Leposavića i Zvečana i Zubinog Potoka nije radost zbog pobede na lokalnim izborima, Nego je radost zbog našeg jedinstva, jer jedinstvo smo pokazali Prištini i međunarodnoj zajednici i opoziciji, da kada smo složni i jedinstveni i zajedno uz državu Srbiju da možemo sve.\nOsmeh na licima građana je odgovor Prištini na anticivilazacijske takse koje su uveli srpskom narodu, odgovor na Statut o Trepči koji su doneli, odgovor Prištini na montirani proces protiv potpredsednika Srpske liste Milana Radojičića. Ne samo montirani proces, protiv pokušaja ubistva i on je zajedno sa nama odneo ovu pobedu danas , pobedu srpskog naroda. I ako nije ovde, brate, veliki pozdrav”,rekao je Rakić .\n” Ovim smo pokazali da smo na ovim prostorima ojačali i državu Srbiju i srpski narod. Želim da pozdravim i Marka Đurića i njegov tim koji su bili sa nama sve vreme.\nRakić je pozdravio i predsednika Aleksandra Vučića uz poruku “Živ nam bio i pozdravljamo te našim srdačnim pozdravom Aco Srbine” rekao je u obraćanju Rakić dok su okupljeni nastavili da uzvikuju pozdrav “Aco Srbine.\nNa kraju se zahvalio građanima na odgovornosti, što su kako je rekao shvatili koliko je bilo važno izaći na ove izbore , jer je neko tamo u Šrištini mislio da ćemo mi poslušati te kvazi političare , opoziciju da bbojkotujemo ove izbore i da ove opštine vodi neko drugi , i ti drugi bi nas udalji od naše matične države. Nažalost, nije im uspeo plan, Srbija je i dalje ovde na severu, sever je uz Srbiju i danas smo jači nego juče, reči su kojima je Rakić završio obraćanje.\nKandidat za gradonačelnika u opštini Zubin Potok Srđan Vulović je rekao da proglašava pobedu Srpske liste u Zubinom Potoku sa rezultatom 95.45 procenata.\n“Kolašinci nisu danas glasali, ovo je za njih danas bio referendum, ovo je za njih bio plebiscit za šta su i za koje carstvo će se opredeliti . Naše carstvo je ovde, naša država je država Srbija, mi sa ovih prosotora nemamo nameru da idemo nigde , mi se osećamo svoj na svome i to moraju da shvate i Priština i Brisel i ceo svet . Mi Srbi na Kosovu i Metohiji smo svoj na svome i zato želim da im poručim da nas ne pritiskaju, jer što nas više pritiskaju mi ćemo biti sve odlulniji, jer odavde ne idemo nigde, jer odavde nema dalje, rekao je Vulović.\nJanković: Pokazali smo kako se brane srpski interesi ovde\n“Mi smo na jedan dostojanstven način pokazali kako se brane srpski interesi ovde, rekao je Vučina Janković, kandidat za gradonačelnika Zvečana i zahvalio se predsedniku Aleksandru Vučiću, direktoru Kancelarije za Kosovo i Metohiju Marku Đuriću, ali prvenstveno Zvečancima koji su glasajući za Srspku listu trasirali put za nove pobede, rekao je Janković.\nPrvi ću ja da stanem ispred Srpske liste u Zvečanu i svojim radom potruditi se da opravdam poverenje koje su mi građani dali “,rekao je Janković i istakao da je u Zvečanu Srpska lista osvojila 94.2 odsto glasova što je u brojkama 1402 glasa više u odnosu na 2017.godinu.\nZoran Todić, kandidat Srpske u Leposaviću rekao je da je dokazano da se uz slogu i jedinstvo ima izvesna bolja budućnost . “Danas su Srbi birali opstanak srpskih opština u našim rukama, rekao je Todić i zahvalio se rukovodstvu države Srbije na čelu sa predsednikom Vučićem koji je sve ovo vreme uz srpski narod , ali i direktoru Kancelarije za Kosovo i Metohiju Marku Đuriću, kao i Vladi Republike Srbije.\n“Srbi danas nisu dozvolili da institucije Albanaca iz Prištine, koje su u zadnjem periodu učinile sve kako bi zbrisale Srpsku listu sa političke scene , nisu uspeli, zahvaljujući našim građanima, severa Kosova i Metohije” rekao je Todić i zahvalio se građanima Opštine Leposavić koji su kako je istakao razumeli potrebu da izađu u ovolikom broju na izbore što izborni rezultata i govori” rekao je dodajući da je Srpska osvojila 98 odsto glasova. To je preko od 7 hiljada glasova, ili 2 160 više u odnosu na prethodne izbore” rekao je Todić.\nNaglašeno je da su ovo nezvanični rezultati koji stižu od članova biralkih odbora Srpske liste , te da je izborni dan protekao u najboljem mogućem redu.\nIzvor i fotografije: Radio Kosovska Mitrovica


BEOGRAD - U Srbiji će u narednom periodu različitim projektima biti podstaknuta ekonomska samostalnost žena na selu, najavili su danas predstavnici Uprave za rodnu ravnopravnost Ministarstva rada i socijalne politike.\nDirektorka Uprave Natalija Mićunović rekla je u razgovoru sa novinarima da je Uprava definisala tri prioritetne oblasti za naredni period - ekonomsko osnaživanje žena, žene u politici i žene u medijima.\nPrema njenim rečima, naredne godine planirano je osnivanje "elektronskih klubova" za žene na selu, a narednih dana biće raspisan i konkurs za dodelu sredstava za pet preduzetnica koje se bave seoskim turizmom.\nPrema njenim rečima, cilj je da se projektima pomogne osnaživanje i ekonomska samostalnost žena na selu a "e klubovi" će biti ravnomerno i teritorijalno raspoređeni u saradnji sa lokalnim samoupravama.\nIstovremeno to je učinilo i 190 kompanija u Srbiji, iako za sada nisu imale tu obavezu, a neke od njih su Metalac, Dijamant Zrenjanin, US Steel Srbija, Erikson...


Radičević: Nekada „mlado“ selo sada muče prevoz, lekari, odlazak stanovnika… - Portal Moj Bečej - Bečejske opštine iz ugla građana!\nLAP za pobošljanje položaja žena i rodnu ravnopravnost predstavljen i u Radičeviću\nPet jul 13\nSela u opštini Bečej, kako sami meštani kažu, povezuju problemi. To su uglavnom manjak lekara po seoskim ambulantama, nedostatak apoteka, nedovoljan broj linija autobuskog prevoza, i to najviše tokom leta kada đaci ne idu u školu, problemi sa javnom rasvetom, lošim putevima, krađama…\nSve to utiče na kvalitet života stanovnika, bez obzira na to da li su muškarci ili žene, stariji ili mlađi. Međutim, život seoskih žena i devojčica je u nezavidnom položaju u odnosu na ostale, naročito stanovnike većih mesta. Zbog toga je Lokalnim akcionim planom za poboljšanje položaja žena i rodnu ravnopravnost u opštini Bečej, koji je trenutno u fazi predstavljanja, upravo naglašeno da se na položaj seoskih žena naročito mora obratiti pažnja i pružiti im se sva moguća pomoć kako bi im svakodnevica bila bolja, a sela, sa druge strane, s tim u vezi, opstala.\n– Do Nove godine ćemo imati problem sa nepostojanjem lekara u selu, a već sada doktorica koja odlazi u penziju, od pet dana, tri bude kod nas, a dva u Mileševu, kaže predsednik Saveta mesna zajednice Radičević Igor Brać, sela koje je uvek važilo za „mlado“, budući da su tu živeli i mladi koji sada, nažalost, ima sve manje.\nKao i Draga Marjanović, predsednica veoma aktivnog tamošnjeg udruženja „Mak na konac“, Brać je saglasan sa tim da je ogroman problem, naročito žena, prevoz do Bečeja i Novog Sada, što se mora rešiti.\n-Mislim da će nam u narednom periodu akcenat biti na zaštiti starih i pomoć nemoćnim osobama. Kako stvari stoje, bojim se da nas neće imati ko da sahrani, kaže sa zabrinutošću Draga Marjanović.\nNaši su sagovornici nacrt LAP-a za rodnu ravnopravnost ocenili pozitivno i izrazili velika očekivanja od njega, a sve kako bi se život žena na selu, pa i celokupnog stanovništva poboljšao. Kroz čitav dokument, što se tiče ciljeva i aktivnosti koje treba sprovesti, naglasak je stavljen na žene sa sela.\nŽene na selu, kaže statistika, manje prijavljuju nasilje u porodici od žena u gradovima, a svakodnevno se muče, kao i muškarci, sa ostvarivanjem prava na zdravstvenu zaštitu, ali i kada su u pitanju druga prava, dok su deca, a naročito devojčice, uskraćena, u odnosnu na decu iz većih mesta, za bavljenje sportom.\nDokument koji Skupština opštine Bečej treba na jesen da usvoji, nakon Mesne zajednice Mileševo, predstavljen je u Radičeviću, malom selu opštine Bečej, gde se stanovništvo trudi da organizuje sebi i svojim meštanima što više sadržaja kojim bi se promovisali zdravi stilovi života, razvijala kreativnost i privreda, deca podsticala na bavljenje sportom… Međutim, podrška koja dolaze iz matične opštine nije sasvim dovoljno, a biće je u budućnosti potrebno sve više.\nNa sastanku sa meštanima Radičevića moglo se čuti da jedino zajednica koja je složna može da na bolje promeni kvalitet života žitelja i da jedino u takvim sredinama ljudi kvalitetno žive.\nNakon Mileševa i Radičevića, lokalni akcioni plan biće predstavljen i u Bačkom Petrovom Selu i u Bačkom Gradištu kako bi žiteljke i žitelji tih mesta takođe neposredno mogli dati komentare na taj dokument, koji za cilj ima da poboljša položaj svih stanovnika, najpre žena i devojčica, pre svega kada je u pitanju bezbednost, bavljenje sportom i rekreacija, usluge za koje građani plaćaju, poput zdravstvene zaštite, komunalnih pitanja, ekonomsko osnaživanje…\nNakon rasprave o Lokalnom akcionom planu održe i u drugim selima opštine Bečej u avgustu, sledi i ona u Bečeju, gde se takođe očekuju komentari građana pre nego što dokument uđe u skupštinsku proceduru i na jesen bude usvojen u lokalnom parlamentu.\nKomentari na dokument mogu se u pisanoj formi upiti preko sajta opštine Bečej, do 10. septembra.\nPodsetimo, opština Bečej je pre gotovo dve godine usvojila Evropsku povelju o rodnoj ravnopravnosti čime je poslala jasnu poruku da želi da unapredi rodnu ravnopravnost u njoj i da poboljša položaj, odnosno kvalitet života stanovnica, ali time i stanovnika. Podršku da LAP izradi na kvalitetan način opštini Bečej je pružila Stalna konferencija gradova i opština.\nOznake: BečejLAP za rodnu ravnopravnostRadičevićStalna konferencija gradova i opština\nPa svi seljaci iz okolnih sela su u beceju.Policija,lokalna samouprava,vise manje svi su u javnim preduzecima.Nesto kao privilegovani-neophodni su nam ovde.


Dačić: Tačno da su neki funkcioneri dobili preteće poruke\nMinistar unutrašnjih poslova Srbije Ivica Dačić izjavio je u utorak uveče da je tačno da su neki državni funkcioneri dobili preteće poruke i istakao da se takve informacije proveravaju i ozbiljno shvataju.\n"Bezbednost državnih funkcionera i javnih ličnosti kojima je život ugrožen se redovno prati. Ovakvim informacijama treba pridavati veliki značaj i imati ih u vidu kada se vrše bezbednosne procene", rekao je Dačić za televiziju B92, istakavši da ne postoji zemlja gde toliko ljudi ima obezbeđenje kao što je Srbija.\nOn je kazao da su preteće poruke i pisma "svakodnevna pojava", na osnovu saznanja od operativaca i da policija svakodnevno sarađuje sa Bezbednosno informativnom agencijom i Vojno bezbednosnom agencijom kada je u pitanju zaštita državnih funkcionera.\nPojedini mediji objavili su sa je policija dobila upozoravajuću dojavu o pripremi atentata na predsednika Borisa Tadića, patrijarha Irineja, Dačića i direktora policije Milorada Veljovića.\n"Da li su u pitanju šale ili se namerno zadaju problemi policiji, stvar je istrage", naveo je on.


Braća Gazibegović ponovo na okupu u Muškom košarkaškom klubu "Spartak" - YU ECO RTV\nNaslovna / Sport / Braća Gazibegović ponovo na okupu u Muškom košarkaškom klubu „Spartak“\nBraća Gazibegović ponovo na okupu u Muškom košarkaškom klubu „Spartak“\nGoran 29 децембра, 2021\tSport Napiši komentar 91 Pregledi\nOve godine sportskoj braći Gazibegović, Saši i Vanji, ostvario se san da opet zaigraju zajedno u istom košarkaškom klubu.\nPosle dve godine razdvojenosti, Vanja se vratio iz Vršca u Suboticu, a Saši je, nakon zapaženih igara u redovima Omladinskog košarkaškog kluba „Spartak“, pružena prilika da ponovo bude u prvom timu Muškog košarkaškog kluba „Spartak“.\nPošto Vanja ima manjih zdravstvenih problema, sa njim nismo bili u mogućnosti da razgovaramo, pa smo upitali Sašu šta za njega znači to što opet može zajedno da igra sa svojim, dva minuta starijim, bratom blizancem?\nIako su Saša i Vanja rođeni u Subotici, odrasli su u Australiji, gde im roditelji, i danas, žive, pa se njih dvojica, koji će 22. januara napuniti 23 godine, maksimalno trude da što bolje nauče srpski jezik.\nTo im, kao i igranje košarke, dobro ide od ruke, a ambicije su im da u košarci daju svoj maksimum i da ostvare što više.\nPrethodna In medias res Balint Pastor\nSledeća OŠ “Sveti Sava” će sav prihod od prodaje dečijih rukotvorina pokloniti “Nurdor”-u


Proročica koja je izgubila vid sa 12 godina, u 2022. godini je predvidala prirodne katastrofe, krizu vode, glad i novu pandemiju.\nUprkos izazovnoj 2021. godini za ceo svet, Baba Vangina sledeća prognoza puna je i dalje propasti i tmine. Možda najuverljivije od njenih predviđanja za 2022. je to da će virtuelna stvarnost navodno preuzeti kontrolu nad ljudima koji provode više vremena nego ikada ispred ekrana, odnosno koji će više živeti u virtuelnom nego realnom svetu.\nBaba Vanga nam za 2022. godinu navodno predviđa još jednu pandemiju, koja će ovog puta buknuti u Sibiru, a izazvaće je smrznuti virus koji će biti oslobođen usled topljenja snega i leda pod dejstvom klimatskih promena. Takođe, predviđa da će mnoge gradove pogoditi nestašica vode sa velikim političkim posledicama jer su zemlje prinuđene da pronađu alternative.\nOna predviđa i glad u Indiji, gde će temperature navodno dostići 50 stepeni, što će prouzrokovati da skakavci napadaju useve. Zemlju će zadesiti još i zemljotresi i cunami, prema predviđanjima mističara koji je pričao o “intenzivnim naletima poplava” u Australiji i delovima Azije.\nKasnije vizije Baba Vange uključuju promenu Zemljine orbite 2023. godine, astronaute koji putuju na Veneru 2028. godine, muslimane koji vladaju Evropom 2043. i kraj univerzuma 5079. godine. Ona je predvidela da će 2046. godine ljudi živeti više od 100 godina zahvaljujući tehnologiji transplantacije organa. Od 2100. godine verovala je da će noć nestati i da će veštačka sunčeva svetlost osvetliti još jedan deo Zemlje.\nMnogi ljudi veruju da se predviđanja Babe Vange i dalje ostvaruju nakon njene smrti 1996. godine, dok drugi pak misle da su njena predviđanja samo priče.


Promenjeni termini održavanja manifestacija FEST & BELEF\nCentar beogradskih festivala Vas obaveštava da će se ovogodišnji Međunarodni filmski festival - FEST, održati u pomerenom terminu u odnosu na uobičajen. Prateći kalendar održavanja velikih svetskih filmskih manifestacija - filmski festival u Berlinu pomeren je za mart, dodela Oskara za april, Kanski festival za jun - i FEST će najverovatnije biti održan od 2 do 11. aprila. Smatra se da će u prilog novim terminima održavanja manifestacija ići i to da će se do aprila već osetiti pozitivne posledice vakcinacije protiv COVID-19 koja u Srbiji uzima zamah, a svakako će bitu još masovnija u februaru i martu, kako kod nas u zemlji, tako i u inostranstvu.\nUz povoljnije vremenske uslove i manje zaraženih, a pretpostavlja se i relaksaciju mera, nadamo se se da će publika moći bolje da oseti festivalsku atmosferu.\nTakođe, realizacija jjubilarnog 30. izdanja Beogradskog letnjeg festivala BELEF-a, planira se za kraj juna ili početak jula, ali sa preoblikovanim konceptom i sa podnaslovom Beogradska letnja scena. Naglasak će ubuduće znatno više biti na pozorištu, i na ovaj način nastavlja se prošlogodišnju ideju okupljanja ne samo gradskih već i teatara iz ostalih delova Srbije, u nekoj vrsti produžetka redovne sezone i selekcijom najatraktivnijih predstava koje će se igrati na otvorenom na više punktova u Beogradu


Slovenački Tuš otvorio vrata svoje najveće investicije u BiH - Trinaesti trgovački objekat vrijedan 35 mil KM - Akta.ba\nSlovenački Tuš otvorio vrata svoje najveće investicije u BiH - Trinaesti trgovački objekat vrijedan 35 mil KM\n11.03.2009. 14:12 / Izvor: eKapija.ba\nTuš Holding u Istočnom Sarajevu 11. marta 2009. godine predstavio je svoju najnoviju i najveću investiciju na našem prostoru - Tuš centar Lukavica. Ukupna vrijednost investicije je preko 34,2 miliona KM, a u centru je više od 120 novouposlenih. Osim Tuš hipermarketa, u centru je na raspolaganju i ponuda različitih prodajnih i uslužnih djelatnosti.\nTuš Holding je građanima BiH predstavio svoj trinaesti objekat – Tuš centar Lukavica, a koji je ujedno i najveća investicija ovog preduzeća u našoj zemlji. Moderan trgovački centar izgrađen je po principu "sve na jednom mjestu", te tako osim već prepoznatljive ponude Tuš hipermarketa na raspolaganju su i dodatni sadržaji, kako prodajnog tako i uslužnog karaktera. Od sada posjetioci centra mogu uživati u kupovini domaćih i internacionalnih brendova, kao što su New Yorker, Benetton, DM drogerija, Urko,... Ponuda u centru se međusobno nadopunjuje, te je tako Tuš još jednom fokusirao se na zadovoljenje potreba i želja kupaca.\nDirektor Tuš centra Aleksander Svetelšek je za portal eKapija.ba kazao da je kod odabira dobavljača bitan kvalitet proizvoda koje oni nude, a ne veličina proizvođača ili porijeklo proizvoda.\n"Posljednjih godina smo radili na otvaranju 12 novih centara u Bosni i Hercegovini, a ove godine otvaramo još jedan u Doboju. Sada nam treba malo vremena da se fokusiramo na ostvareno, a iduće godine ćemo vjerovatno nastaviti sa otvaranjem novih centara", ističe Svetelšek za eKapija.ba.\nTuš centar Lukavica leži na ukupnoj površini od 16.200 kvadratnih metara, od toga hipermarket je neto površine od 2.200 kvadratnih metara i dodatna trgovačka ponuda na površini od 2 200 m², a tu je i podzemna, besplatna garaža sa više od 220 mjesta za parkiranje.\nSvoje geslo `gdje dobre stvari koštaju manje` u Tušu pored brojnih akcija i pogodnosti, koje organizuju tokom cijele godine, dokazuju i sa bogatom ponudom više od 50 visoko kvalitetnih i cjenovno povoljnih proizvoda svoje vlastite robne marke Tuš.\nSvečani dio otvaranja počeo je u 11.00 časova sa, već tradicionalnom predajom, donacije u vrijednosti 2000 KM Humanitarnom udruženju Naša realnost, te 2000 KM emisiji "Stop bijeloj kugi" Radio-televizije Republike Srpske, koja pomaže porodice sa 4 i više djece. Društvena odgovornost je naime Tuševo opredjeljenje, jer donacije prilikom otvorenja nisu jedini projekti te vrste u Bosni i Hercegovini. U zadnja četiri mjeseca, Crvenom krstu u Bosni i Hercegovini uručili su robne donacije ukupne vrijednosti 210.000 KM.\nOtvaranje trgovine pratio je cjelodnevni program sa brojnim degustacijama, zabavnim programom i nagradnim igrama.\nPored uspješnog rasta na domaćem tržištu, gdje već osam godina za redom, potvrđuju naziv najbrže rastućeg preduzeća u Sloveniji, Tuš je u zadnjem razdoblju s istovremenim stupanjem na tri inostrana tržišta BiH, Srbije i Makedonije prerastao u uspješan međunarodni Holding. Zadnja u nizu potvrda o uspješnosti poslovanja na stranim tržištima je i nagrada koju je dodijelila Agencija za unapređenje stranih investicija u BiH (FIPA) Tušu d.o.o. Dodijeljena je u okviru već tradicionalnog Izbora stranog investitora 2008. godine u Bosni i Hercegovini za najbolju greenfield investiciju u BiH u 2008. godini.\nUdruženje Naša Realnost Sarajevo\nLukavička cesta 121 71000 Sarajevo


Potpredsednik Vlade Republike Srbije i ministar unutrašnjih poslova dr Nebojša Stefanović obišao je danas renoviranu zgradu Policijske stanice Loznica i poručio da će Ministarstvo nastaviti dalјa ulaganja u pobolјšanje uslova rada policijskih službenika, kako bi oni bili još efikasniji.\n„Drago mi je da nastavlјamo sa otvaranjem novih stanica i da građani Srbije mogu da vide da Ministarstvo unutrašnjih poslova ulaže novac ravnomerno u svim delovima naše zemlјe, između ostalog i u renoviranje policijskih i vatrogasnih stanica“, rekao je Stefanović.\nStefanović je podsetio da je ove godine otvorena i nova Policijska stanica u Negotinu, nove vatrogasne stanice u Lazarevcu i Zaječaru, kao i da je započeta rekonstrukcija pojedinih policijskih stanica širom Srbije.\n„Hoćemo da se odužimo policajcima za brigu koju pokazuju prema građanima i uzvratimo im investiranjem u njihovu opremu. Ove godine očekujem nabavku dodatnih vozila i opreme za operativu, ali i za redovne jedinice policije i vatrogasce“, kazao je Stefanović.\nPrema njegovim rečima, Ministarstvo unutrašnjih poslova nastaviće i dalјe jačanje policije u lјudstvu i najavio da će sutra biti raspisan konkurs za prijem novih 1.060 kandidata za Centar za osnovnu policijsku obuku, od kojih će oko petnaestak biti raspoređeno u Policijsku upravu Šabac.\nOn je dodao i da će 22 polaznika koji se trenutno nalaze na obuci, za par meseci biti raspoređeni u PU Šabac, čime će se zanoviti policijski kadar i ojačati njihov rad.\nMinistar je podsetio da su policajci tokom vanrednog stanja, u okviru svojih nadležnosti, dali doprinos očuvanju zdravlјa lјudi i istakao da oni nastavlјaju borbu za bezbedniju Srbiju.\n„Nastavićemo da ulažemo u pobolјšanje uslova rada, da naše kolege svoj posao rade u normalnim i pristojnim uslovima, da imaju dobre i savremene prostorije, dobru računarsku opremu i da svakoga dana vide napredak MUP-a“, naveo je Stefanović.\nMinistar je istakao da je stanje bezbednosti na području Policijske stanice Loznica povolјno i dodao da je sa gradonačelnikom Loznice Vidojem Petrovićem i načelnikom stanice Srđanom Brkićem razgovarao o unapređenju bezbednosti kroz sistem video-nadzora u školskim dvorištima i vrtićima, koji će biti povezan sa Policijskom stanicom.\nPrema njegovim rečima, Loznica je grad u koji će država nastaviti dalјe investicije i u kome će, pored dve fabrike otvorene prošle godine, ove godine biti otvorena još jedna, što će omogućiti veće zapošlјavanje lјudi.\nMinistar se zahvalio gradonačelniku Loznice na dobroj saradnji i na vozilima koje je Grad u prethodnom periodu donirao policijskoj stanici.


Varufakis se vraća u politiku, najavljuje 'Evropsko proleće'\nRTS\t25.11.2018 19:08\nPanevropski 'Pokret za demokratiju u Evropi 2025.' izabrao je u Berlinu bivšeg ministra finansija Grčke Janisa Varufakisa za kandidata na izborima za Evropski parlament.\nJanis Varufakis, bivši grčki ministar finansija, vraća se u politiku, ali preko Nemačke, preneo je Rojters.\nVarufakisa je njegov panevropski "Pokret za demokratiju u Evropi 2025." danas u Berlinu odabrao kao kandidata na izborima za Evropski parlament u maju sledeće godine, navodi Rojters, dodajući da je Pokret osnovan 2016. godine sa idejom da "demokratizuje" Evropu.\n"Prihvatam nominaciju, jer ona predstavlja transnacionalne politike koje su nam neophodne u Evropi", rekao je Varufakis posle nominacije, predstavljajući slogan "Evropsko proleće".\nPrisutnima je poručio da mu se pridruže na panevropskom putovanju ka demokratiji u Evropi i Nemačkoj, kao preduslovu za prosperitet i autentičnu demokratiju.\n"Na papiru, Nemačka se davi u novcu... ali nemački narod je žrtva istih mera štednje kao i ostatak Evrope. Rezultat je manjak investicija", rekao je Varufakis, koji je javnosti postao poznat po izrazitom protivljenju merama štednje u Grčkoj i nekadašnjem nemačkom kolegi Volfgangu Šojbleu.\nPodneo je ostavku na mesto ministra finansija Grčke 2015. godine zbog mera štednje koje su propisane Atini, a koje je opisao kao "fiskalno davljenje".\nVarufakis je u februaru 2016. predstavio u Berlinu svoj panevropski politički pokret "Pokret za demokratiju u Evropi 2025" (Diem25), čiji je cilj, kako je tada istakao, demokratizacija kontinenta.


Policijski sindikat Srbije - Zaposlenima u MUP-u koji se nalaze na porodiljskom odsustvu nije povećana plata u iznosu od 10%.\nZaposlenima u MUP-u koji se nalaze na porodiljskom odsustvu nije povećana plata u iznosu od 10%.\nprilikom isplate plate 10. januara 2016. godine zaposlenima u MUP-u koji se nalaze na porodiljskom odsustvu nije povećana plata u iznosu od 10%.\nSvesni smo da se u ovoj situaciji radi o naknadi zarade za vreme porodiljskog odsustva, koja se vrši shodno prosečnoj osnovnoj zaradi zaposlenog za 18 meseci koji prethode mesecu u kome otpočinje korišćenje odsustva, u skladu sa Zakonom o finansijskoj podršci porodici sa decom. Ovaj zakon je jedna od mera neposredne borbe za povećanje nataliteta, zaštite dece i porodice svih građana.\nU tom kontekstu molimo Vas za pronalaženje modaliteta kako bi zaposleni u MUP-u koji se nalaze na porodiljskom odsustvu, bili suštinski zaštićeni u duhu navedenog zakona tj. da se pronađe način da se tim kolegama uplati novčana razlika u iznosu od 10% od plate.\nBudžetom MUP-a opredeljena su novčana sredstva za trajno povećanje plate u iznosu od 10% za sve zaposlene. Logika stvari nameće da poslodavac nije u mogućnosti da predvidi ko će i kada otići na trudničko, odnosno porodiljsko odsustvo. S obzirom da se novčana sredstva za povećanje plate u iznosu od 10% od plate već nalaze u budžetu MUP-a, kao jedna od mogućnosti može se navesti uplata jednokratne novčane pomoći zaposlenima u MUP-u koji se nalaze na porodiljskom odsustvu u iznosu koji predstavlja razliku između naknade plate koju trenutno primaju i plate koju bi primali kao da rade.\nI svaki drugi način je poželjan


LITHUANIA -- A Ryanair Boeing 737-800 lands in the Vilnius International Airport, in Vilnius, Lithuania, 23 May 2021.\nLideri Evropske unije pozvali su na hitno uvođenje sankcija nakon što su bjeloruske vlasti prisilile avion kompanije Ryanair da sleti u Minsku i pritvorile istaknutog opozicionog novinara koji je bio na tom letu.\nPostupak je širom svijeta osuđen kao otmica komercijalnog leta pod pokroviteljstvom države, piše Radio Slobodna Evropa na engleskom jeziku.\nUoči unaprijed planiranog samita lidera 24. maja, EU je pozvala na hitno puštanje novinara i osudila čin prinudnog preusmjeravanja i prizemljenja aviona.\n"Izvršavajući ovaj prinudni čin, bjeloruske vlasti su ugrozile bezbjednost putnika i posade. Međunarodna istraga ovog incidenta mora se sprovesti kako bi se utvrdilo svako kršenje međunarodnih vazduhoplovnih pravila. EU će razmotriti posljedice ove akcije, uključujući preduzimanje mjera protiv odgovornih", navodi se u saopštenju.\nŠefica Evropske komisije Ursula von der Leyen pozvala je na pooštravanje postojećih sankcija bloka protiv Bjelorusije.\n„Nečuveno i nezakonito ponašanje režima u Belorusiji imaće posledice. Odgovorni za otmicu #Ryanair moraju biti sankcionisani “, napisala je Von der Leyen 23. maja u Tweetu.\nRaman Pratasevič, opozicioni aktivista i novinar koji se u Bjelorusiji suočava sa optužbama za koje bi mogao da dobije i do 15 godina zatvora, bio je na letu kompanije Ryanair iz Atine u Grčkoj do litvanske prijestonice Vilnjusa, kada je pilot promijenio kurs između dvije članice EU i krenuo ka Minsku.\nBjeloruska državna novinska agencija BelTA javila je da je aktuelni autoritarni predsjednik Aleksandar Lukašenko lično naredio borbenom avionu MiG-29 da prati avion Ryanair da sleti u Minsk, navodno zbog prijetnje bombom. Zvaničnici su kasnije rekli da u avionu nije pronađen eksploziv.\nPrataseviča i njegovu djevojku policija je odvela ubrzo nakon slijetanja leta Ryanair u bjelorusku prijestonicu. Kako javlja agencija Reuters, Sofia Sapega je bila na letu sa Protashevichem, a hapšenje je potvrdila njena porodica.\nSapega je studentkinja Bjeloruskog univerziteta u Vilnjusu.\nRyanair je saopštio da je let sigurno stigao u Vilnius 23. maja nakon višesatnog kašnjenja u Minsku.\nLitvanski predsjednik Gitanas Nauseda napisao je da je hapšenje Prataseviča „događaj bez presedana“ i rekao da bjeloruski režim stoji „iza ove gnusne akcije“.\nRekao je da će lideri EU na samitu u Briselu razgovarati o "terorističkom činu koji sponzoriše država", a koji je izvela Bjelorusija, i o "ozbiljnim sankcijama režimu". On je predložio da se zračni prostor iznad Bjelorusije proglasi nesigurnim a bjeloruski avioni odbiju iz EU zračnog prostora.\nVisoki zvaničnik EU, govoreći pod uslovom anonimnosti, rekao je za RSE da potencijalne mjere mogu uključivati obustavu preleta svih aviokompanija EU nad Bjelorusijom, zabranu bjeloruskog državnog avio-prevoznika Belavia da sleti na aerodrome EU i obustavu tranzita iz Belorusije u EU.\n„Bjeloruski vazdušni prostor je potpuno nebezbjedan za bilo koji komercijalni let, i to bi trebalo da smatra ne samo EU, već i međunarodna zajednica. Jer sada bi ovaj instrument mogao da se koristi za bilo koji avion koji prelazi bjeloruski vazdušni prostor “, rekao je litvanski ministar spoljnih poslova Gabrielius Landsbergis.\nBrisel će tražiti istragu\nEU je već pripremala četvrtu rundu sankcija prije događaja sa avionom Ryanaira, uključujući dalje zamrzavanje imovine i zabrane izdavanja viza pojedincima i entitetima zbog represije protiv opozicije i onoga što Zapad i opozicija smatraju neregularnim predsedničkim izborima prošlog avgusta.\nPreusmjeravanje leta između dvije članice EU i pritvaranje Prataseviča naišlo je na osudu zapadnih vlada.\nPoljski premijer Mateusz Moraviecki zatražio je ranije od predsjednika Evropskog savjeta da razgovara o hitnim sankcijama Bjelorusiji, a francuski ministar spoljnih poslova Jean-Ives Le Drian rekao je da incident zahtijeva "snažan i jedinstven" odgovor Evropske unije.\nVlada u Irskoj, gde je sjedište kompanije Ryanair, opisala je incident kao „apsolutno neprihvatljiv“, dok ga je NATO nazvao „ozbiljnim i opasnim“ incidentom i zatražio međunarodnu istragu.\n„Ovo je irska avio-kompanija sa državljanima EU, koja je bila prinuđena da sleti u Minsk, dok putuje između gradova EU ... Bjelorusija će neaktivnost ili neodlučnost EU uzeti kao slabost“, rekao je irski ministar spoljnih poslova i ministar odbrane Simon Covenei na Twitteru.\nNjemačko i britansko ministarstvo spoljnih poslova takođe su izrazili zabrinutost i pozvali na posljedice, a predsjednik Evropskog savjeta Šarl Mišel rekao je da će istraga ICAO-a "biti od suštinske važnosti".\nSAD zahtijevaju puštanje novinara\nAmerička ambasadorka u Bjelorusiji Džuli Fišer osudila je incident sa Ryanairom kao primjer Lukašenkovog „prezira“ prema međunarodnoj zajednici.\n„Lažna prijetnja bombom i slanje MiG-a 29 da natjeraju Ryanair da sleti u Minsk kako bi uhapsili novinara zbog politički motivisanih optužbi je opasno i odvratno“, napisala je na Twitteru.\nAmerički državni sekretar Antoni Blinken rekao je da Sjedinjene Države podržavaju istragu ICAO-a i da koordinira odgovor sa EU, Litvanijom i Grčkom.\n"Sjedinjene Države najoštrije osuđuju prisilno preusmjeravanje leta između dvije države članice EU i naknadno skidanje sa leta i hapšenje novinara Ramana Prataseviča u Minsku. Zahtijevamo njegovo trenutno puštanje", rekao je on u izjavi.\nPratasevič je bio ključni administrator telegramskog kanala NEKSTA Live, koji je pratio proteste koji su izbili u Bjelorusiji nakon spornih predsjedničkih izbora u zemlji prošlog avgusta.\nBjeloruske vlasti su u novembru 2020. godine pokrenule istrage protiv Prataseviča i njegovog kolege Stepana Putila, zbog sumnje u organizaciju masovnih nereda, narušavanje društvenog poretka i podsticanje na mržnju.\nKako je avion preusmjeren?\nLet FR4978 bio je na putu iz Atine za litvanski glavni grad Viljnus u nedjelju, kada je skrenuo na istok ka bjeloruskom glavnom gradu Minsku, malo prije nego što je stigao do litvanske granice.\nKompanija Ryanair je u saopštenju navela da je posadu „Bjelorusija (kontrola vazdušnog saobraćaja) obavijestila o potencijalnoj bezbjednosnoj prijetnji i da im je naloženo da se preusmjere na najbliži aerodrom Minsk“.\nRyanair je naveo da provjerama na zemlji nije utvrđeno "ništa loše" i da je avion oslobođen da poleti nakon otprilike pet sati. Kompanija u saopštenju nije pomenula Ramana Protaseviča.\nNjega je policija odvela ubrzo nakon što je avion sletio u bjelorusku prijestonicu.\nŠtab bjeloruske liderke opozicije Svyatlane Tsikhanouskaya izvijestio je da je letačka posada kompanije Ryanair dobila poruku o bombi u avionu i da je vojni lovac MiG-29 poslat za pratnju putničkog aviona do aerodroma u Minsku.\nU nizu tvitova, Tsikhanouskaya je optužila bjelorusku vladu da je prisilila avion da sleti kako bi se uhapsio Protasevič.\nBjeloruske snage bezbjednosti uhapsile su hiljade demonstranata na antivladinim protestima koji su počeli nakon spornih predsjedničkih izbora na kojima Lukašenko tvrdi da je pobijedio, a policijska premlaćivanja demonstanata široko su dokumentovana.\nLukašenko, koji Bjelorusijom vlada od 1994. godine, opire se međunarodnim pozivima da odstupi.\nEvropska unija je nametnula sankcije Bjelorusiji kao odgovor na represiju nad demonstrantima, opoziciji i medijima.


MPP2 i E-fakture – Mali Poslovni Programi\n· Već duže vreme možete slati elektronske fakture mejlom vašim klijentima. Obaveštenje o ovome i odgovarajuća uputstva smo slali prethodne godine. Imate mogućnost da elektronski potpišete fakturu i da je pošaljete partneru mejlom, ili da podesite identifikacionu oznaku na fakturi i kao takvu da je pošaljete mejlom, sve direktno iz softvera MPP2.\n· Kao dodatak ovome, prošle godine smo omogućili i elektronsku razmenu faktura (EDI) za sve korisnike servisa Moj e-Račun, firme Docloop. U ovoj razmeni se koristi XML format po standardu UBL 2.1, koji e se koristi i za sistem elektronskih faktura od 2022. godine.\n1. Ručno učitavanje i preuzimanje XML-ova na SEF i iz SEF-a:\n• Već smo razvili opciju prevođenja i čuvanja izlaznih faktura iz MPP2 u XML format (UBL 2.1), kako bi fakture mogle da se šalju klijentima koji podržavaju ovu opciju, i kako bi se iste mogle učitati na državni sistem faktura (SEF). Ova opcija je uveliko u testiranju.\n• Takođe, podržali smo i prijem ovakvih faktura po istom standardu u naš softver MPP2, kako bi korisnici koji budu primali fakture od svojih dobavljača u ovom obliku ili preuzimali fakture sa SEF-a u XML-u, mogli da ih jednostavno učitaju u naš program.\n2. Direktna razmena faktura između MPP2 i SEF-a uz pomoć API-ja.


Šarma: Svetski lideri moraju da "pošalju" ugalj u istoriju\nŠarma: Svetski lideri moraju da „pošalju“ ugalj u istoriju\nTanjug 14. maja 2021. 13:43\nLONDON, 14. maja (Reuters) – Svetski lideri moraju da se dogovore na novembarskom samitu o klimi da ugalj postane stvar prošlosti kako bi opstala nada da će se ograničiti razorni efekti zagrevanja planete zbog emisije ugljenika, poručio je danas britanski ministar Alok Šarma.\nBritanija, koja je domaćin konferencije Ujedinjenih nacija o klimatskim promenama u Glazgovu (COP26), smatra da bi državni lideri trebalo ovaj problem da sagledaju dalekosežnije a ne kao puko pitanje „vrućeg vazduha“, kako bi se ublažili efekti klimatskih promena i za bogate i za siromašne zemlje.\nPredsednik COP26 Alok Šarma, britanski ministar zadužen za pripreme samita u Glazgovu, koga Rojters naziva „britanskim klimatskim carom“, ističe da će svet morati u potpunosti da odustane od uglja kako bi ispunio globalni klimatski cilj o ograničenju rasta temerature vazduha na 1,5 stepeni Celzijusa.\n„Glazgov mora da bude Konferencija o klimatskim promenama koja će ugalj poslati u istoriju“, navodi se u pripremljenom govoru Šarme, koji treba da održi danas, prema izvodima koje je objavio njegov kabinet.\nNajveći svetski proizvođači uglja su Kina, Indija, Indonezija, Australija, Sjedinjene Države, Rusija i Evropska unija. Kina je, pored toga, najveći svetski potrošač, koji koristi više od polovine proizvedenog uglja u svetu, prema podacima Međunarodne agencije za energiju.\nAžurirani planovi za smanjenje emisija, koje je do sada podnelo oko 75 država uoči novembarskog samita COP26, prema oceni Ujedinjenih nacija, ni približno ne odgovaraju ogromnim rezovima emisija koji su potrebni za postizanje globalnih klimatskih ciljeva, dodaje Rojters.


Aktivnosti u prirodi – ARS VITAE\nUdruženje Ars Vitae zamišljeno je kao mesto okupljanja za sve koji vole rad na sebi i bez predrasuda usvajaju nova znanja inspiraciju tražeći pre svega u zdravom, iskrenom i odnosu uzajamnog rasta i razvoja. Obzirom da je inspiracija i imentelj svih aktivnosti Metod Fraktalnog Crtanja, koji pre svih poštuje princip savršene ravnoteže i usklađenosti sa prirodnim izvorištem svakog od nas, namera je da se i ostale aktivnosti Udruženje planiraju u tim okvirima.\nObzirom na mogućnosti i broj učesnika, udruženje organizuje edukacije i praktične aktivnosti u oblasti integralne praktične samoodrživosti, odnosno permakulturnog ekološkog procesa, koji kao vrsta ekološkog integrativnog dizajna proizvodnje i potrošnje nudi preko potrebne kvalitete u današnje vreme.\nKako smo prepoznali da je ova moderno formulisana koncepcija ( sam model postoji već oko 40ak godina) zapravo bliska tradicionalnim načinima proizvodnje i ekonomičnog odnosa prema prirodi svojstvenog našim predačkim tradicijama, zamisao nam je da spojimo moderan permakulturni/ pristup afirmaciji već postojećeg načina organizacije života koji se zadržao u nekim od ruralnih odnosno udaljenih i zabačenih područja naše zemlje.\nOvaj proces će pre svega biti usmeren na istraživanje i evidenciju područja u kojima je moguće uz malo investiranja vremena i pažnje ostvariti dobrobit za lokalnu zajednicu ali i izvršiti socijalizaciju regije u savremene tokove komunikacije, sada kada načini komunikacije bivaju višestruko umnoženi, a obe strane ove naizgled suprotstavljene stvarnosti izbegavaju konkretnu komunikaciju i zajedničke projekte. Prema našim uverenjima i idejama došlo je vreme da se selo dovede u grad, a ne obrnuto. Paradigma da je globalizacija sociološki napredak i dolazak standarda na svačija vrata, zapravo uništava autentičnost i izvornost pojedinačne egzistencije. Po našem uverenju, ispravno bi bilo krenuti od osnovnih principa života: proizvodnje i potrošnje energije ( hrana, energenti, komunikacija) da bi smo stvorili preduslove za izvesno zdrav i bezbedan život nas i naših pokoljenja.\nHajde da učimo jedni druge znanjima koje posedujemo i podelimo ih svima !\nUdruženje ima osmišljene programe zavisno od vremenskih prilika i sezone, a odnose se na organizovane aktivnosti u području Zapadne i Istočne Srbije, rezervatima prirode – Fruške Gore, Kopaonik, Tara, Zlatibor, Obedska bara.\nTakođe, u ruralne predele sa smanjenim procentom populacije, Udruženje donosi svoje autentične aktivnosti fraktalnog crtanja i time pretenduje da spoji naizgled nespojive socijalne grupacije u aktivnosti koje na ličnom nivou povezuju urbano i ruralno.\nUkoliko imate predlog ili ideju na koji način možete da obogatite ovaj način i princip delovanja, ne oklevajte da nam se javite.


GO SDP: Podrška programu nove Vlade, spremni smo na saradnju\n"Novi izbori čisto rješenje"\nGlavni odbor Socijaldemokratske partije dao je podršku programskoj platformi i prioritetima, koji treba da budu osnov političkog djelovanja buduće Vlade, a koje su potpisali ili podržali poslanici opozicije i iskazao spermnost na saradnju sa svima koji prihvate vrijednosti iskazane u tom dokumentu.\nPodnaslov: "Novi izbori čisto rješenje"\nTizer: Glavni odbor Socijaldemokratske partije dao je podršku programskoj platformi i prioritetima, koji treba da budu osnov političkog djelovanja buduće Vlade, a koje su potpisali ili podržali poslanici opozicije i iskazao spermnost na saradnju sa svima koji prihvate vrijednosti iskazane u tom dokumentu.\n“Urgentno pronalaženje demokratskog rješenja političke krize, kako bi se prekinulo dalje zanemarivanje interesa građana koji su, već duže vrijeme, taoci neodgovorne politike i pogrešnih koncepata, mora biti prioritet djelovanja svih političkih partija”, ocijenio je GO SDP.\nKako ističu u toj partiji, pažnja se posebno mora posvetiti novim socioekonomskim izazovima i padu životnog standarda, uzrokovanog dominantno novim globalnim okolnostima, pa je obaveza političkih struktura da pokažu dodatan nivo odgovornosti i zaštite osnovnih egzistencijalnih interesa građana Crne Gore.\nGlavni odbor SDP iskazao je zabrinutost zbog potpune blokade ključnih institucija države, nastale kao proizvod raspadanja doskorašnje parlamentarne većine.\n“Time smo došli u situaciju da nam Parlament ne funkcioniše, a gotovo da je isti slučaj i sa Vladom, pa je Crna Gora jedina država koja nije suštinski donijela niti jednu antikriznu mjeru, i na taj način pomogla svojim građanima i privredi u uslovima duboke ekonomsko-socijalne krize”, naglašeno je na sjednici GO SDP.\nKako dodaju, poseban je slučaj izbjegavanje ispunjavanja naših EU i NATO obaveza povodom agresije Rusije na Ukrajinu, čime se, navode, dodatno degradira međunarodna pozicija Crne Gore i njen status kredibilnog euroatlantskog partnera.\nPovodom aktuelne teme formiranja manjinske Vlade, GO SDP konstatuje da je neophodan ozbiljniji pristup kako bi se ovaj proces eventualno uspješno doveo do svog kraja i zaustavilo trošenje dragocjenog vremena, neophodnog za bavljenje konkretnim problemima građana i saniranje urušenih institucija. Zaključeno je da pregovori traju predugo i da se moraju okončati u kratkom roku.\n“Novi izbori, uz uspostavljanje primjerenog pravno-političkog modela koji bi garantovao fer izborni proces, kao što je SDP više puta saopštio, demokratsko su i čisto rješenje postojećeg stanja”, naglašeno je tokom rasprave na sjednici GO SDP.\n31.03.2022 - 13:22 | *\nTagovi: Socijaldemokratska partija SDP, glavni odbor


Za dva meseca 1.450 kazni na severu Kosova zbog nepoštovanja mera - Radio Kontakt Plus\nZa dva meseca 1.450 kazni na severu Kosova zbog nepoštovanja mera\n12:02, 27.10.2020Izvor: Radio Kontakt Plus\nKosovska policija je od početka avgusta do kraja septembra ove godine, izrekla oko 1.450 novčanih kazni građanima četiri opštine na severu Kosova zbog nepoštovanja propisanih mera u borbi protiv Covid-19, izjavio je za Radio Kontakt Plus, zamenik komandira Kosovske policije za region Sever, Besim Hoti.\nOd tog broja, u severnom delu Mitrovice izrečeno je 568 kazni, u Zvečanu 277, u Zubinom Potoku 127 i u Leposaviću 101.\nTakođe, za nepostupanje po propisanim epidemiološkim pravilima, Regionalna saobraćajna jedinica policije izrekla je 376 novčanih kazni.\n„U najvećem broju, novčane kazne su izrečene zbog nenošenja zaštitnih maski“, precizirao je Hoti.\nUkoliko su u vozilu dva ili više lica, zaštitna maska je obavezna, dodao je.\nOd stupanja na snagu Zakona o sprečavanju i suzbijanju pandemije Kovid-19, policija je, kao sprovodilac tog zakona, u obavezi da izriče kazne na licu mesta za sva ona fizička i pravna lica koja ne poštuju propisane mere.\nPrema tom Zakonu, kazne za fizička lica su od 35 do 500 evra, a za pravna do 2.000 evra.\n„Kazne do 500 evra policija izriče za fizička lica koja organizuju zabranjene aktivnosti koje su u suprotnosti sa propisanim pravilima i odlukama vlade za zaštitu od pandemije, dok za pravna lica koja organizuju zabranjene aktivnosti koje su u suprotnosti sa odlukom nadležnih organa, predviđena kazna je do 2.000 evra, koju izriče sud za prekršaje“, pojašnjava Hoti.\nPrema njegovoj oceni, građani se u značajnom broju pridržavaju propisanih epidemioloških mera, ali ipak naglašava da se te mera moraju maksimalno i striktno poštovati kako bismo se svi zaštitili.\nTagovi: Sever KosovaKorona virusKosovska policijaMitrovica


City Magazine | Converse City Forests: U misiji za čistiji vazduh - City magazine\nConverse City Forests: U misiji za čistiji vazduh\nAUTOR: Marija Arsić 15 Sep, 2020\nIako to niko nije očekivao, ova godina nas je, iz svima dobro poznatih razloga, stavila pred veliki izazov i navela nas da zastanemo i usporimo, te preispitamo svoje prioritete, vrednosti i životni stil, ali i odnos prema životnoj sredini. Mnoge velike kompanije i influenseri „pali” su na ovom testu, budući da se ispostavilo da mimo promovisanja konzumerizma, koji je u potpunoj suprotnosti sa konceptom slow fashion-a i održivosti, nemaju nikakav drugi sadržaj, što je posebno došlo do izražaja tokom karantina. Tako smo došli do pitanja ko u današnjem društvu i u dominantnoj Instagram matrici uopšte ima uticaj, i šta znači isti koristiti na pravi način i u prave svrhe…\nImajući u vidu ozbiljnost čitave situacije sa pandemijom korona virusa, jasno je da se zaštita životne sredine trenutno izdvaja kao imperativ, kako na lokalnom, tako i na globalnom nivou. Sa tim u vezi, svetski poznati brend Converse, koji je oduvek važio za inicijatora pozitivnih promena u društvu, pokrenuo je globalnu kampanju pod nazivom Converse City Forests, sa ciljem da pomogne rešavanje problema zagađenog vazduha i na taj način doprinese zaštiti životne sredine.\nIdeja je da Converse, u saradnji sa lokalnim umetnicima i mladim kreativcima koji su deo #ConverseAllStars zajednice, u gradovima širom sveta, kreira održive murale, i to pomoću KNOxOUT boja koje koriste sunčevu svetlost kako bi smanjile zagađenje vazduha. Budući da je reč o muralima koji će nastati u dvanaest gradova širom sveta, ukupan efekat ovog projekta biće ekvivalentan sađenju čak 3000 stabala, što je, morate priznati, fantastična vest! Ipak, ono što je najbolje od svega jeste činjenica da je ovo tek početak velike Converse kampanje koja ima za cilj da lokalnim zajednicama obezbedi nove, inovativne alate i tehnologije koje će služiti za pokretanje pozitvnih promena i skretanje pažnje na važna društvena i ekološka pitanja.\nVerujući da je ulična umetnost oduvek bila izraz bunta, te poligon za ispoljavanje umetničkih sloboda i kreativnosti, Converse je odabrao upravo ovaj vid umetnosti kako bi poslao snažnu poruku, dajući tako pojmu ulične umetnosti sasvim novo značenje. Oni veruju da umetnost i jedinstveni umetnički izraz imaju moć da savršeno odslikaju sadašnji, za planetu i čovečanstvo vrlo delikatan, trenutak, te pokrenu dijalog i povežu nas na globalnom nivou.\nOsim toga, važno je napomenuti i to da su lokacije za svaki od ovih murala vrlo pažljivo, strateški birane kako bi bile prometne i što atraktivnije. Na taj način, i sami murali biće vidljiviji, pa ne samo da će veći broj ljudi moći da uživa u njihovoj lepoti, već će i njihove poruke biti dalekosežnije, a uticaj čitavog projekta na stvaranje održivije budućnosti još veći.\nKako se većina gradova širom sveta trenutno oporavlja od posledica pandemije korona virusa, Converse veruje da je upravo ovo idealan trenutak da na pravi način iskoristi svoj uticaj kako bi doprineo zaštiti životne sredine i smanjenju ekološke krize.\nNadamo se da će i drugi veliki brendovi slediti njihov primer i pridružiti im se u misiji za zdraviju planetu i čistiji vazduh!\n#čistiji vazduh #converse #Converse City Forests #murali #ulična umetnost #zaštita životne sredine


10 najboljih hotela sa besplatnim parkingom u Rotenburg\nHoteli sa besplatnim parkingom - Rotenburg, Nemačka\nHoteli sa besplatnim parkingom - Rotenburg\n21 od 90 objekata odgovara vašim filterima. Obriši sve filtere\nBr. 1 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 2 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 3 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 4 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 5 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 6 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 7 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 8 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 9 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 10 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 11 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 12 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 13 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 14 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 15 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 16 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 17 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 18 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 19 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 20 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 21 od 21 – objekti sa najboljim odnosom cena/kvalitet – Hoteli sa besplatnim parkingom - Rotenburg\nBr. 5 od 45 hotela u Rotenburg


Tek nakon skoro mesec dana otkako su se u Vuhanu pojavili prvi izveštaji o novom virusu, vlasti su prekinule vazdušni i železnički saobraćaj u grad i iz njega. Vuhan je sedmi najveći grad u Kini i važi i za saobraćajno čvorište, piše "Fajnenšel tajms".\nZa sada je broj žrtava 17, a prijavljeno je preko 650 slučajeva zaraze koronavirusom, ali se smatra da bi taj broj mogao da bude mnogo veći.\nGradske vlasti tvrde da su zabrana putovanja vazduhom i železnicom i zatvaranje pijace bili dokaz odlučujuće akcije u borbi protiv širenja bolesti.\nAli s više od 100 miliona Kineza, koji će putovati za Kinesku novu godinu, analitičari se pitaju da li je sporo objavljivanje informacija pogoršalo širenje bolesti.\nKina je zapravo počela ozbiljno da se bori sa ovim problemom tek pošto je predsednik Si Đinping u ponedeljak podstakao sveopšte napore za suzbijanje širenja virusa, a Komunistička partija zapretila lokalnim zvaničnicima koji su pokušali da to prikriju, kažu analitičari.\n- Vlada od samog početka pokušava da drži monopol nad informacijama vezanim za bolest - rekao je Janžong Huang, stručnjak za globalno zdravlje pri Savetu za spoljne odnose u SAD.\nŠirenje informacija od strane kineske vlade dramatično je poboljšano nakon što su 2003. godine, vlasti pokušale da prikriju epidemiju SARS-a.\nMeđutim, sada izgleda da to nije dovoljno.\nKada su kineski državni mediji 31. decembra objavili 27 slučajeva nepoznate vrste upale pluća u Vuhanu, gradske vlasti su narednog dana zatvorile pijacu. Tokom naredne dve nedelje vlasti su u gradu identifikovale desetine infekcija i rekle da je uzrok virus sličan SARS-u.\nMeđutim, najtiražniji dnevni list u Vuhanu, prve dve nedelje uopšte nije na naslovnoj strani pisao o zarazi.\nKineski cenzori takođe su u početku upućivali medije da se pridržavaju prepisivanja zvaničnih izveštaja o virusu iz medija koji kontroliše centralna vlada, oštro ograničavajući nezavisno izveštavanje, navelo je više novinara.\nJedan kineski reporter je rekao da je dobio informacije od medicinskih zvaničnika da je bolnicama naređeno da ne sme biti zaraza među osobljem, uz pretnju otpuštanja šefova bolnica koje ne ispune taj cilj. Kao rezultat toga, medicinsko osoblje je sporo prijavljivalo infekcije među medicinskim sestrama.\nMeđutim, ove nedelje je vlada u Vuhanu iznenada priznala da je 15 članova medicinskog osoblja u bolnicama zaraženo novim virusom. Postavlja se pitanje da li su svi oni istovremeno zaraženi ili se ta informacija prikrivala.\nOd pojave SARS-a, Kina je izgradila mrežu centara za kontrolu bolesti u svim svojim velikim gradovima. Ipak, potvrđeno je nekoliko slučajeva nove zaraze na Tajlandu i u Japanu, pre nego što su zabeležene infekcije u drugim kineskim gradovima, osim Vuhana. To ukazuje da kineske vlasti nisu pravovremeno podigle uzbunu.\nNakon izjave predsednika Si Đinpinga o toma da će Kina preduzeti sve moguće mere kako bi zaustavila širenje zaraze, pojavila su se oštra upozorenja na društvenim medijima.\n- Svako ko namerno odlaže i prikriva izveštavanje o slučajevima iz sopstvenog interesa, biće večno razapet na stub srama - navela je Centralna komisija za politička i pravna pitanja vladajuće stranke na svom nalogu na društvenim mrežama.\n"Cela zemlja vas gleda, SRAMOTA": Kinezi su nezadovoljni kako vlast rukovodi krizom, a jedna fotografija ih je posebno RAZBESNELA


04/02/2015 | 15:19\nNajveća prepreka razvoju malih i srednjih preduzeća (MSP) u Srbiji jeste nedostatak nebankarskih finansijskih institucija kao izvora finansiranja, ocenila je Amrerička agencija za međunarodni razvoj (USAID).\nIzmenom regulative za rad nebankarskih mikrofinansijskih insititucija, procenjeni priliv sredstava u srpsku privredu bi iznosio 869 miliona evra u roku od četiri godine.\nTo bi dovelo do otvaranja 230.000 radnih mesta i uštede u državnom budžetu od 149 miliona evra godišnje, rezultati su USAID projekta, predstavljenog na konferenciji za novinare u Beogradu.\nPošto srpsku privredu čine prevashodno MSP, odnosno u njima radi 65,3 odsto svih zaposlenih u zemlji, stvara se 65,5 odsto ukupnog prometa i 55,2 odsto bruto domaćeg proizvoda, ocenjeno je da je neophodno stvaranja regulatornog okvira za rad tih finansijskih institucija.\nKako je rečeno, razgovori o zakonskom regulisanju rada mikrofinansijskih institucija, između Ministarstva finansija i Narodne banke Srbije su u završnoj fazi, a jedini problem je ko će raditi superviziju tih institucija.\nPredstavnici USAID su objasnili da mikrofinansijske institucije nisu banke u klasičnom smislu, već institucije koje daju kredite građanima koji ne zadovoljavaju uslove banaka. Prema istraživanju Svetskog ekonomskog foruma, Srbija je na 125. mestu, od 144 zemalja, po dostupnosti finansijskih sredstava za preduzetnike i najlošija je u regionu.\nU Evropi već postoji mogućnost davanja mikrokredita, a procenat nevraćenih kredita je jednocifren i niži je od nenaplativih kredita u bankarskom sektoru. Samo u Rumuniji postoji 130 mikrofinansijskih institucija koje raspolažu sa kapitalom od milijardu evra i čini trećinu finansijskog sektora.\nLizing je u Srbiji uređen skoro kao bankarski sektor, ali ga koristi svega jedan odsto MSP, dok je najčešći izvor finansiranja dozvoljeni minus, a porodica i prijatelji finansiraju 5,5 odsto MSP. U osam najrazvijenijih zemalja EU 40 odsto MSP koristi lizing.\nLizing je jedini izvor kapitala čija kamata podleže naplati PDV, te je, kako je rečeno, neophodno izmeniti Zakon o PDV u Srbiji, ali i olakšati uslove za dobijanje dozvole od NBS za osnivanje lizing kompanija.\nRekonstrukcija Slavije pomerena za septembar


Auto osiguranje - Stanje na putevima - na dan 08.07.2015\nStanje na putevima - na dan 08.07.2015\nSaobraćaj se u većem delu Srbije odvija po suvim kolovozima i iz dobru vidljivost, saopštio je jutros Auto-moto savez Srbije (AMSS) koji savetuje vozače da ne putuju u najtoplijem delu dana zbog visoke temperature.\nVeć u prvim popodnevnim satima se očekuje pojačan intenzitet saobraćaja na putevima I i II reda, najviše na putevima koji iz pravca Mađarske i Hrvatske, vode ka granicama sa Makedonijom, Crnom Gorom i Bugarskom.\nPrema informacijama AMS Crne Gore sinoć oko 20 časova uspostavljen je saobraćaj je na delu magistralnog puta između Mojkovca i Bjelog Polja u mestu "Slijepac most", trenutno se saobraćaj obavlja samo jednom trakom, pa se vozila naizmenično propuštaju.\nNa graničnim prelazima nema dužeg zadržavanja, do 30 minuta.\nU vremenskom periodu od 22.00 do 06.00 na državnom putu I A reda broj 1 (auto-put E-75), deonica od petlje Lasta do petlje T6-skretanje za Novi Sad, u oba smera, izvodiće se radovi.\nZbog izvođenja interventnih radova na rehabilitaciji nadvožnjaka kod Kovilja, na državnom putu IA počev od 7. jula doći će do izmene u režimu odvijanja saobraćaja tako što će se saobraćaj u oba smera (ka Beogradu i ka Novom sadu) odvijati samo zaustavnim trakama prema postavljenoj saobraćajnoj signalizaciji.\nZbog radova na obilaznici oko Beograda od 6. juna došlo je do izmene u režimu odvijanja saobraćaja na državnom putu I A reda broj 1, na obilaznica oko Beograda kod petlje Batajnica u dužini od 4,3 km.\nRadovi se odvijaju desnom stranom autoputa u smeru Novi Sad-Beograd, dok će se saobraćaj odvijati levom stranom autoputa i to dvosmerno, pri čemu vozila iz Novog Sada ka Dobanovcima koriste krajnju levu saobraćajnu traku, dok se vozila iz pravca Dobanovaca zadržavaju svoj smer kretanja.


Od socijalne pomoći živi oko 8.200 porodica\nIzvor: Radio 021, 12.Okt.2018, 17:35\nČesta primedba je da ne stiže uvek u prave ruke. Sanja Milatović iz Centra za socijalni rad Beograd navodi da se korisnici najčešće žale na iznos propuštene zarade, obračunati iznos koji stoji u >> Pročitaj celu vest na sajtu Radio 021 << rešenju i koji se utvrđuje kod radno sposobnih korisnika novčane socijalne pomoći.\nIma i situacija kada se korisnicima savetuje da tuže svoje srodnike za izdržavanje, što je najčešće situacija kod maloletne dece. "Ako postoji srodnik koji može da izdržava tu maloletnu decu, a u obavezi je po zakonu i može, onda on mora da ga tuži, jer samo sud utvrđuje obavezu izdržavanja i mora da donese tu pravosnažnu presudu. Onda se taj iznos socijalne pomoći umanjuje za taj iznos za koji je utvrđena obaveza izdržavanja", objašnjava Sanja Milatović.\nIzvor: RTS, 12.Okt.2018\nOd socijalne pomoći, prema poslednjim podacima, žive 20.852 korisnika, odnosno oko 8.200 porodica. Osnovni uslov za sticanje prava na tu pomoć je da prihodi porodice ili osobe nisu veći od iznosa novčane socijalne pomoći, koja je trenutno 8.283 dinara. Česta primedba je da ta pomoć ne...


Podrška AP Vojvodine u rešavanju stambenog pitanja izbegličke populacije – RTV Panonija\nHomeVestiPodrška AP Vojvodine u rešavanju stambenog pitanja izbegličke populacije\n21/09/2017 Redakcija RTV Panonija Vesti, ZZ 0\nPredsednik Pokrajinske vlade Igor Mirović uručio je danas 35 ugovora o dodeli pomoći izbegličkim porodicama za kupovinu seoskih kuća sa okućnicom, kao i za nabavku građevinskog materijala za završetak započete gradnje. U okviru dva programa Fonda za pružanje pomoći izbeglim, prognanim i raseljenim licima AP Vojvodine, sa ukupno 24 miliona dinara, finansirana je kupovina 12 seoskih kuća, kao i nabavka 23 paketa građevinskog materijala.\n„Predstoji još mnogo posla, dok se svi zajedno ne izborimo za to da oni koji formalno imaju status izbeglih i raseljenih lica, a takvih je u Vojvodini oko 28 hiljada – ne dobiju svoj krov nad glavom, ili dok se ekonomski ne osnaže da stvore bolju budućnost za sebe i svoju decu“, kazao je Mirović dodajući da je kupovina kuća za izbegličke porodice, pored rešavanja njihovih stambenih i egzistencijalnih pitanja, značajna i za održivost gradova i sela kroz dolazak novih ljudi.\nMirović je dalje naveo da je Pokrajinska vlada u ovoj godini izdvojila značajna sredstva za rešavanje stambenih problema najugroženijih izbegličkih porodica, te da će ta podrška u narednom godinama biti još snažnija.\n„Nadamo se da će u narednih tri do pet godina, kroz razne mere Republike Srbije, Pokrajine, lokalnih samouprava, kao i Fonda za pružanje pomoći izbeglim, prognanim i raseljenim licima, biti rešeni egzistencijalni problemi značajnog broja izbegličkih porodica“, kazao je Mirović. On je dodao da Komesarijat za izbeglice, preko međunarodnih fondova, priprema lokacije i izgradnju stanova u Novom Sadu i drugim velikim gradovima, što će biti prilika za izbegličke porodice da konkurišu i potraže trajno rešenje za, pre svega, stambeno pitanje za sebe i svoje porodice.\nDirektor Fonda Duško Ćutilo je naglasio da su danas uručeni ugovori rezultat dodatne podrške i pomoći koju je Fond dobio od Pokrajinske vlade, koja je omogućila da se poveća broj izbegličkih porodica koje su dobile krov nad glavom. On naveo da su kroz program stambenog zbrinjavanja u ovoj godini pomoć dobile 82 izbegličke porodice, za šta su ukupno obezbeđena 32 miliona dinara.


O nama - Ujedinjeni sindikat banaka i ostalih finansijskih organizacija\nDobro došli u našu veliku porodicu.\nSa ponosom Vam predstavljamo Sindikat koji zastupa i štiti interese zaposlenih u bankarskom sektoru na teritoriji Republike Srbije.\nUJEDINjENI SINDIKAT BANAKA I OSTALIH FINANSIJSKIH ORGANIZACIJA je mlada ali moderno organizovana, profesionalna i efikasna organizacija koja ima za cilj da zastupa i štiti interese zaposlenih, unapredi uslove rada u bankarskom sektoru i omogući kolektivno ugovaranje svih bitnih prava i obaveza zaposlenih u bankama.\nGranski kolektivni ugovor ili Kolektivni ugovori kod poslodavca su prioritet u zaštiti interesa zaposlenih. Sinaikat je učestvovao i u značajnoj meri doprineo potpisivanju kolektivnih ugovora u velikom bankarskom sistemu kao što je Komercijalna banka AD Beograd, Eurobank Srbija (nekadašnja EFG), pregovorima na strani naše članice Alpha banke (sada Aik banke) i td.\nPostanite član i obezbedite potpisivanje Kolektivnog ugovora ukod svog poslodavca. Kolektivnim ugovorom imate mogućnost da utičete na nivo prava koja ostvarujete kod svog poslodavca kao što su visina zarade, dužina godišnjeg odmora, kvalitet zdravstvenog osiguranja, visina regresa, toplog obroka i td. Takođe, kolektivni pregovori su prilika da se unaprede uslovi rada i obezbedi potreban nivo dostojanstva ali i bezbednosti i zdravlja na radu.\nSindikat ima podršku zaposlenih u bankarskom sektoru Republike Srbije ali i podršku svetske federacije Sindikata WFTU kroz članstvo u toj organizaciji.\nUstavom Republike Srbije iz 2006. godine kao jedno od ljudskih prava i sloboda zajemčena je sloboda sindikalnog udruživanja.\nPostanite član, pozovite nas.\nPOČETNA O NAMA DOKUMENTI KONTAKT\nCopyright © 2021 sindikatbanaka.rs


U poluvremenu meča istražitelji Svetske fudbalske federacije objavili su organizatorima svoje prisustvo, pošto su primetili da je velika suma novca uplaćena preko interneta na uživo klađenje i tako sprečili dalje nameštanje.\nFifa je navela da je utakmica imala sve pokazatelje da se radi o dogovorenom rezultatu, pošto su lokalne sudije zamenjene strancima, a golovi su postignuti iz penala.\n"Utakmica nije medijski propraćena, nije bilo prenosa uživo, a odigrana je bez navijača. Uz to, sve novčane transakcije obavljene su kešom, a sudije su na meč stigle u poslednjem trenutku", rekao je šef obezbeđenja svetske kuće fudbala Kris Itn.\nUtakmica Jordan - Kuvajt igrana je u sklopu prijateljskog turnira na kojem su učestvovale još reprezentacije Iraka i Severne Koreje.\nFifa je početkom maja dala 29 miliona dolara Interpolu za program koji se bavi sprečavanjem nameštanja fudbalskih utakmica, a iz svetske kuće fudbala najavili su da će nastaviti sa "agresivnom borbom protiv korupcije".\nSuzbijanje korupcije glavni je cilj predsednika Fife Sepa Blatera, koji će se na izborima 1. juna boriti sa Mohamedom bin Hamamom za mesto prvog čoveka te organizacije.


Šleper sa pokvarenim mesom iz Brazila stigao do Jagodine, zbog gljivica stopiran izvoz breskvi u Rusiju – Slobodne novine\nŠleper sa pokvarenim mesom iz Brazila stigao do Jagodine, zbog gljivica stopiran izvoz breskvi u Rusiju\nBeogradski glas (Beta) – Ministar poljoprivrede Branislav Nedimović izjavio je da je najvažnije da pokvareno meso iz Brazila nije ušlo na tržište Srbije i dodao da je njegovo ministarstvo uradilo svoj deo posla i da će slučaj biti predat tužilaštvu.\n“To je jedan šleper, 23 tone, količina koja je mogla da napravi ozbiljan problem”, rekao je Nedimović za TV Pink.\nOn je dodao da je šverc mesa sprečen zajedničkom akcijom svih organa i dodao da je to jedna od većih zaplena u poslednje vreme.\n“Meso nije ušlo na tržište, i to je najvažnije, naše je da obezbedimo kvalitetnu i bezbednu hranu”, dodao je Nedimović.\nPolicija u Jagodini je pre nekoliko dana u saradnji sa Upravom carine pronašla i zaplenila 23 tone mesa koje je iz Brazila, preko Kosova i Metohije i Raške, daljom prodajom trebalo da bude dostavljeno jednom preduzeću u Ćupriji.\nGovoreći o izvozu breskve u Rusiju, Nedimović je rekao da je u kontaktu sa ruskim kolegama zbog pojave gljivica na breskvama i nektarinima iz Srbije. On je dodao da je uveden privremeni monitoring za to voće i dodao da očekuje da će izvoz biti nastavljen kada se završe analize.\nKako je dodao, proces uvoza u Rusiju je komplikovan i podrazumeva šest različitih kontrola. Naveo je da je do sada izvezeno 40.000 tona nektarina u Rusiju i sve količine su bile dobrog kvaliteta.\nIstakao je da Srbija mora da vodi računa o tehnološkom procesu od voćnjaka do hladnjače i od hladnjače do tržišta i da je potrebno jačati svest o tome da se šalje samo kvalitetna roba.\nOznakeBranislav Nedimović Brazil breskve izvoz izvoz u Rusiju Jagodina meso ministar poljoprivrede Ministarstvo poljoprivrede Naslovna-centar Naslovna-traka pokvareno meso Rusija\n“Zašto se državnim miljenicama Er Srbiji i Fiatu upumpavaju subvencije, a Azotara tera u stečaj?”\nZašto NIS i dalje plaća rudnu rentu manje nego što je zakonom propisano?


Budžetski novac namenjen za medije u Nišu mahom dodeljen medijima bliskim SNS\nVesti Autor:Južne vesti07. maj. 202014:53 > 15:10\nViše od dve trećine od 84 miliona dinara, koliko je budžetom Grada Niša određeno za finansiranje medijskog sadržaja, otići će u medije bliske ili naklonjene vladajućoj SNS, pišu Južne vesti.\nTelevizija „Zona plus“, koja je u vlasništvu sina direktora BIA i funkcionera SNS Bratislava Gašića, dobila je 13,9 miliona dinara za projekat „Pitamo za vas“, a dodatnih pola miliona za projekat koji će realizovati na svom sajtu.\n„Niška televizija“, koja je u mešovitom vlasništvu vlasnika „Zone plus“ i „Belamija“, dobila je 14,8 miliona dinara za projekat „U interesu građana“.\nRadio televizija „Belami“ dobila je 15 miliona dinara za projekat „Da se tvoj glas čuje“, a tri miliona za projekat „Mivion“.\nPrema pisanju Južnih vesti, novac odlazi i na račun „Radio Bum 018“, čiji je vlasnik fukcioner SNS i od 2019. stalno zaposleni u Gradskoj upravi Niša Nikola Panić. Taj radijski projekat je podržan sa 1,1 milion dinara, a sajt sa dodatnih pola miliona.\n„Cloudcode“, u vlasništvu preduzetnika Miloša Stošića, je za projekat „Za korak napred – podrži osobe sa hendikepom“ dobio 750.000 dinara. „Cloudcode“ ima upravljačka prava na „Niškom portalu“, koji je u vlasništvu Jelene Đorđević, supruge direktora JKP Tržnica i člana SNS Gorana Đorđevića.\n„Narodne novine“, najstariji i jedini štampani dnevni list u Nišu, nije dobio ni dinar na konkursu jer, prema odluci komisije, njihov projekat nije dovoljno razrađen. Međutim, novac je dodeljen „Narodnim novinama plus“, nastalim 2017. godine, a čiji je glavni urednik Vidosav Radomirović, koji je ujedno i direktor „Niške televizije“ i RTV „Belami“. Taj medij je dobio 9,5 miliona dinara na konkursu.\nKada se sve sabere, prihodi za Radomirovićeve medije nisu stali na ukupnih 42,3 miliona dinara, već tome treba dodati i tri miliona dinara kojima se finansira projekat PR agencije „Deni video“ u vlasništvu Danijele Vuković, koja je pored Radomirovića zakonski zastupnik RTV „Belami“.\nOd novih dobitnika sredstava na konkursu u Nišu izdvajaju se i Adria Media grupa, koja izdaje nekoliko dnevnih listova i magazina, među kojima je i Kurir. Oni su podržani sa 650.000 dinara, a baviće se položajem romske zajednice u Nišu.\nTakođe se izdvaja 600.000 dinara koje je za projekat „Niš na dohvat ruke“ dobila Irena Đokić Jovančić, supruga Vladice Jovančića, novinara „Niške televizije“, koji se jedno vreme predstavljao kao portparol gradonačelnika Niša Darka Bulatovića, ai i dalje je redovan na svim gradonačelnikovim javnim aktivnostima.\nUNS i NUNS su ocenili da ovakvi rezultati ne treba nikoga da čude, jer je o raspodeli novca Nišlija odlučivala komisija u kojoj su sedeli predstavnici nereprezentativnih udruženja, koje su okarakterisali kao produženu ruku vlasti i SNS i kao grupu koja za cilj ima da novac iz budžeta kontroliše u okviru uskog kruga ljudi.\nKompletan spisak dodeljenih sredstava za medijski sadržaj u Nišu možete videti na ovom linku.


Potpisan model sporazuma o formiranju francusko-srpskih istražnih timova - Smedia\nPotpisan model sporazuma o formiranju francusko-srpskih istražnih timova\n06.10.2016 | 15:12\nOvo je prvi sporazum koji je Republika Francuska zaključila sa nekom od zemalja koja nije članica EU.\nU skladu sa potpisanim sporazumom, zajednički istražni timovi koji će biti formirani sprovodiće koordiniranu istragu i sinhronizovane akcije na teritoriji više zemalja što predstavlja jedno od najjačih sredstava u borbi protiv kriminala, navodi se na sajtu Tužilaštva.\nTime će se, kako se navodi, doprineti i još bliskijoj saradnji pravosudnih organa i organa za sprovođenje zakona Republike Srbije i Republike Francuske u borbi protiv terorizma, organizovanog kriminala i nedozvoljene trgovine oružjem.\nBEOGRAD, MOTOCIKLISTA TEšKO POVREđEN\nDEVET KILOMETARA DO BAčKE PALANKE, ALI I čETIRI GRANIčNA PRELAZA\nU Beogradu se u toku noći dogodilo četiri saobraćajne nezgode u kojima su dve osobe lakše, a jedna teže povređene. ...\nTRAGEDIJA U NOVOM SADU: Muškarac (64) izvršio samoubistvo na terasi! Ćerka slušala muziku u sobi, nije ni slutila kakav se UŽAS DOGODIO!


Održana 10. Vaskršnja tucijada u Novom Goraždu | 058.ba\nPOBJEDNIK MARIJA STOJANOVIĆ\nNOVO GORAŽDE – Pobjednik 10. jubilarne Vaskršnje tucijade „Donja Sopotnica 2015“, koja je održana u porti hrama Svetog Đorđa u Donjoj Sopotnici kod Novog Goražda, je Marija Stojanović iz Novog Goražda. U finalu, nakon kup nadmetanja u kome je učestvovalo 77 takmičara iz Novog Goražda, Čajniča, Goražda, Rogatice, Foče i Višegrada, ona je pobjedila Sretena Milovića iz Novog Goražda.\nPored takmičenja najtvrđih Vaskršnjih jaja održano je i nadmetanje najljepših Vaskršnjih ručno šaranih jaja, na kome je učestovalo 34 takmičara.\nPrvo mjesto u ovoj konkurenciji pripalo je Dragani Droca, drugo Lani Tanasković, a treće Sofiji Čarapić, djevojčicama iz Novog Goražda.\nTradicionalni organizatori ovog zanimljivog takmičenja bili su Srpsko prosvjetno i kulturno društvo „Prosvjeta“ Novo Goražde i Srpska pravoslavna crkvena opština Goraždanska, uz podršku opštine Novo Goražde.\nPored diploma najuspješnijim takmičarima uručene su i novčane nagrade.